Semakin lama, dah semakin banyak filem daripada Korea Selatan yang terjah masuk ke panggung wayang Malaysia. Mungkin kerana ramai rakyat tempatan yang mula sedar bahawa jalan cerita kebanyakan naskhah daripada sana boleh tahan hebat dan mengagumkan!
Selepas filem komedi “Secret Zoo” mula ditayangkan di panggung serata Malaysia bermula minggu lepas, kini terdapat satu lagi filem baru daripada Korea yang sudah mula dimainkan di sini iaitu sebuah filem komedi aksi iaitu “Hitman: Agent Jun”.

Ejen perisik hebat yang mahukan kehidupan biasa
Kisah bermula apabila Kim Bokjun yang manjadi anak yatim piatu selepas kedua ibu bapanya yang merupakan atlet kebanggaan negara telah mati akibat kemalangan ngeri. Tiada arah, Jun dikenali sebagai seorang kanak-kanak yang mempunyai kehebatan berlawan apabila berjaya mengalahkan senior di sekolah yang mempunyai fizikal yang jauh lebih besar daripadanya. Hal ini menarik perhatian Cheon Deokkyu (Jeong Junho) yang diberikan misi untuk mencari anak yatim dan melatih mereka menjadi ‘senjata manusia’ dalam menangani keganasan yang menggugat negara. Kumpulan rahsia ini diberi nama Kumpulan Pertahanan National Intelligence Service (NIS).

Meskipun selalu diagungkan sebagai ejen terhebat yang dimiliki oleh kumpulan itu, Jun (Kwon Sangwoo) tidak menyukai kerja yang bermain dengan banyak nyawa itu dan menyimpan angan-angan agar dapat menjadi penulis komik yang popular suatu hari nanti. Tidak mempunyai pilihan lain untuk lari dan tinggalkan pasukan perisik rahsia itu, lelaki tersebut mengambil keputusan untuk memalsukan kematiannya semasa berada dalam misi penting.
Angan-angan tak seindah realiti apabila Jun hidup miskin kerana komiknya yang tidak mendapat sambutan langsung bahkan hanya menerima cacian setiap kali dia memuat naik episod baru. 15 tahun meninggalkan identiti sebagai Jun, dia menjalani hidup sebagai Kim Soohyuk yang sudah pun berkahwin dengan Mina (Hwang Woo Seul Hye) dan mempunyai anak perempuan, Gayoung (Lee Jiwon) yang gilakan rap. Berbeza sungguh imejnya sebagai Joohyuk kalau nak dibandingkan dengan Jun. Ejen Jun merupakan seorang yang sangat gagah dan tampan manakala Soohyuk kelihatan selekeh sepanjang masa dan makan minumnya ditanggung penuh oleh si isteri.

Penat kerana komiknya menerima makian selain hampir dibuang kerja, Jun tanpa sengaja telah melukis komik kehidupannya sebagai ejen NIS semasa sedang mabuk. Bangun sahaja daripada tidur, dia terkejut kerana komik baru itu tular dan mendapat pujian melambung. Meskipun cuba menurunkan komik itu daripada laman web, lelaki tersebut gagal dan tak mampu nak marah isterinya yang memandai menghantar fail komik itu semasa dia sedang lena tidur.
Malang tidak berbau kerana komiknya itu membangkitkan kemarahan ejen NIS lain yang menyangkakan bahawa dia sudah mati. Kebetulan pula, beberapa ejen mereka ramai yang dibunuh baru-baru ini lantas mereka menebak Jun adalah dalang disebalik pembunuhan kejam itu. Bukan sahaja NIS, tetapi musuh ketat ejen itu iaitu taikun pengedar dadah besar Jason yang hampir mati semasa dikejar Jun dahulu pun mula menyusun strategi bagi melunaskan dendamnya yang dah lama tersimpan.

[Amaran SPOILER]
Bagi memberkas Jun, geng Jason berjaya menangkap Mina dan menjadikannnya sebagai tebusan untuk menarik bekas ejen itu untuk tunduk kepada mereka. Dalam usaha menyelamatkan isterinya itu, dia terlibat kembali dengan pelatih daripada neraka iaitu Cheon Deokkyu dan ejen muda, Chul (Lee Yikyung) yang mengaguminya sejak daripada kecil lagi.

Tak cukup dengan itu, anak perempuannya iaitu Gayoung pula telah diculik oleh pihak NIS supaya Jun kembali memulangkan Deokkyu yang dijadikan tebusan untuk menyelamatkan isterinya atas arahan Jason. Semakin serabut apabila Jun terpaksa membuat keputusan sama ada untuk menyelamatkan isteri atau pun anaknya dahulu.

Semuanya menjadi kalut apabila Jun dituduh sebagai pembelot negara oleh NIS dan Jason yang bersungguh-sungguh mahu menghapuskan semua ejen Pasukan Pertahanan NIS suatu ketika dahulu yang pernah merosakkan misi jahatnya. Bagaimanakah Jun menyelesaikan masalah itu?
Komedi lama dan babak pincang
“Hitman: Agent Jun” sama sahaja seperti filem komedi aksi yang lain, sesiapa yang mudah terhibur pasti akan gelak sakan apabila menonton beberapa telatah kelakar yang ditunjukkan oleh beberapa pelakon terutamanya Kwon Sangwoo dan Jeong Junho. Selain itu, babak kelakarnya oleh dikatakan agak murah kerana banyak menunjukkan lawak perkataan kasar, meludah dan sedikit tidak senonoh.

Sesetengah babak di dalam filem ini sedikit tak masuk akal. Apabila Mina yang mabuk tiba-tiba hebat berlawan dan bejaya mengalahkan semua lawan walhal ia adalah imaginasi yang liar olehnya yang pening lalat. Babak itu nyata sedikit pincang dan menyebabkan penonton keliru apabila ia kembali ke dunia sebenar.
Selain itu, susunan babak agak memeningkan kerana daripada sedih tiba-tiba kelakar dan masuk pula babak aksi. Transisi di antara semua emosi ini adalah kurang licin dan nampak seperti ia dipotong dan disusun begitu sahaja. Orang cakap tangkap muat!

Walaubagaimanapun, sesiapa yang sukakan filem ringan dan tak memeningkan, bolehlah singgah ke panggung wayang terdekat untuk menonton sendiri “Hitman: Agent Jun”. Ianya sudah pun memulakan tayangan di panggung tempatan sejak 20 Februari lepas!

[REVIEW] Lihat Telatah Kelakar Ejen Perisik Hebat Menyorok Sebagai Pelukis Komik Dalam ‘Hitman: Agent Jun’!


Terbukti popular di Malaysia, konsert pertama kumpulan NCT DREAM di Malaysia berjaya dijual dalam masa beberapa jam sahaja.

ARTIKEL BERKAITAN
NCT DREAM Umum Konsert Jelajah Dunia Di Kuala Lumpur Mei Ini

Untuk pengetahuan, waktu penjualan tiket konsert jelajah ‘THE DREAM SHOW2 : In A DREAM’ di Kuala Lumpur bermula pada jam 2 petang pada 6 April 2023. Dek sambutan yang hangat daripada NCTZEN, ianya habis dibeli kurang daripada 3 jam sahaja. Fuhh!
Dipersembahkan oleh Yes dan dianjurkan oleh Star Planet, konsert jelajah ini akan berlangsung pada 20 Mei 2023, jam 5 petang di Axiata Arena, Bukit Jalil.

Bukan sahaja penganjur, malah ahli NCT DREAM sendiri teruja dengan respon menakjubkan dari peminat lantas mereka mahu menyampaikan rasa terima kasih sedalamnya buat semua yang menjayakan konsert ini.

Bagi maklumat tambahan, nantikan kemas kini di media sosial Star Planet ataupun lawati laman web rasmi Star Planet.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar Planet

Tiket Konsert NCT Dream ‘THE DREAM SHOW 2’ Di Kuala Lumpur Habis Terjual Dalam Masa 3 Jam!


Nampaknya, kita akan merindui lakonan Nam Joo-hyuk nanti.

ARTIKEL BERKAITAN
Bakal Sertai Latihan Tentera, Nam Joohyuk Selesai Penggambaran Siri Disney+ 'Vigilante'

Terkini, seorang pegawai dari SOOP Management melaporkan bahawa Nam Joo-hyuk telah lulus ujian saringan ketenteraan dan dijadualkan untuk mendaftar pada 20 Mac nanti.
Selepas menerima latihan asas ketenteraan, dia akan dipindahkan ke pangkalan dan meneruskan perkhidmatannya sebagai seorang tentera.

Selain itu, pelakon ini telah selesai menjalani penggambaran drama “Vigilante” yang bakal ditayangkan di Disney+ tidak lama lagi.

Selamat menjalani khidmat ketenteraan Nam Joo-hyuk!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNews1

Agensi Umum Kemasukan Nam Joohyuk Ke Latihan Tentera Pada 20 Mac Nanti


Lee Sang-yi dan Bae Da-bin sah bakal terajui drama baru “Han River”! Yay!

ARTIKEL BERKAITAN
Suho EXO, Lee Kyuhyung, Lee Sangyi & Ramai Lagi Akan Bergandingan Dalam Rancangan Hiburan Terbaru

Menurut sumber baru-baru ini, Bae Da-bin bakal menerajui drama terbaru, “Han River” dan dia bakal bergandingan bersama Lee Sang-yi. Wakil agensi kedua-dua artis itu turut memberikan respon terhadap kenyataan tersebut. Drama “Han River” mengisahkan mengenai pegawai polis yang mengendalikan pelbagai insiden yang terjadi  di Sungai Han. Drama ini akan diarahkan oleh pengarah Kim Sang-chul. Bae Da-bin bakal memegang watak sebagai pegawai polis, Do Na-hee yang bertugas di Balai Polis Ichon. Watak bagi Lee Sang-yi masih belum diberitahu sehingga kini.
Nantikan update seterusnya okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Jadi Pegawai Polis, Bae Dabin & Lee Sangyi Bergandingan Dalam Drama ‘Han River’


Selepas 16 episod bersiaran, akhirnya “Private Lives” sudah pun mengucapkan selamat tinggal kepada penonton kelmarin.
Sinopsis “Private Lives”
Para penipu di seluruh pelosok Korea terjumpa dengan ‘kehidupan peribadi’ negara dan memulakan misi untuk membongkarnya. Walaubagaimanapun, pengembaraan itu ternyata sukar kerana mereka perlu menggunakan semua kemahiran yang ada untuk berhadapan dengan syarikat korporat besar. Lee Jung-hwan (Go Kyung-pyo) meskipun nampak seperti seorang kakitangan biasa tapi sebenarnya seorang yang dipenuhi misteri. Manakala Cha Joo-eun (Seo-hyun) pula ialah seorang penipu yang memiliki rupa paras yang cantik dan naif selain turut mencari rezeki dengan kehebatannya menipu.

Ending mengelirukan
[Amaran SPOILER]
Selepas Cha Joo-eun menjemput Lee Jung-hwan daripada penjara, penonton berasa terubat melihat kemesraan mereka. Disebabkan wanita itu yang mengatakan yang dia kini mempunyai satu keinginan, ramai yang menganggap ia adalah sebuah perkahwinan memandangkan babak terakhir ialah mereka dia majlis perkahwinan sambil berpakaian pengantin.

Semuanya jadi mengelirukan apabila majlis perkahwinan tersebut sepertinya ‘deja vu’ daripada perkahwinan ‘scam’ pada awal tayangan dahulu. Tak sempat nak menghadamnya, penonton terus disajikan dengan perkataan tamat. Jadinya, tiada siapa yang pasti mengenai kesudahan sebenar “Private Lives”.

[SPOILER Tamat]
Rating rendah sepanjang tayangan
Kalau anda nak tahu, “Private Lives” sepertinya disumpah dengan angka ‘1’ kerana ianya yang tak mampu keluar daripada lingkungan rating 1% sahaja hampir keseluruhan tayangannya. Sama dengan episod terakhir yang hanya mampu mencatatkan rating sebanyak 1.507% sahaja.
Apa pula kata anda? Puas hati tak dengan drama ini?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

‘Private Lives’ Tamat Dengan Rating Rendah, Penonton Kecewa & Keliru Lihat Ending


Ada tak yang pernah layan drama “Boys Over Flowers” yang ditayangkan pada 2009 dahulu?

ARTIKEL BERKAITAN
"Saya Tak Tipu Tentang Kecurangan Ahn Jaehyun Dengan Pelakon Wanita Lain" - Gu Hyesun

Sebelum ini, Gu Hye-sun iaitu pelakon utama “Boys Over Flowers” telah tampil dalam program radio Park Myung-soo, di mana dia membuat pendedahan mengejut tentang kewangannya.
Dalam siaran tersebut, Gu Hye-sun berkongsi kepada pendengar tentang apa yang dia lakukan sekarang. Kongsinya,

Saya membuat muzik New Age, dan saya menulis. Saya juga turut mengarah, yang membolehkan saya melakukan semua itu.

Kemudian, Gu Hye-sun turut memberi gambaran sebagai seorang pelakon,

Jika awak bekerja selama sebulan, awak boleh melakukan apa sahaja yang awak mahu selama setahun. Selepas penggambaran ‘Boys Over Flowers’, saya dapat melakukan apa sahaja yang saya mahukan untuk masa yang lama, tetapi kini tiba masanya untuk saya mencari projek lain.
Tertanya-tanya tentang kenyataan Gu Hye-sun, DJ radio Park Myung-soo bertanya kepadanya,
Adakah itu bermakna awak masih menerima keuntungan dari apa yang awak buat dalam ‘Boys Over Flowers’ sehingga sekarang?

Mengejutkan, Gu Hye-sun menjawab,
Betul. Saya masih.
Fuh kemain hebat penangan “Boys Over Flowers”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

Mengejutkan, Gu Hyesun Dedah Masih Terima Pendapatan Hasil Dari ‘Boys Over Flowers’ Sehingga Kini


Song Ji-hyo memang biasa bertemu pelakon lelaki dalam “Running Man” dan kemudiannya akan bertuah untuk berlakon sekali!
Macam Choi Jin-hyuk dengan drama “Emergency Couple”, Son Ho-jun dengan drama “Was It Love?” dan beberapa orang lagi.

Terbaru, Song Ji-hyo dikhabarkan bakal bertemu Ha Do-kwon dalam drama 8-episod “Welcome To Witch’s Restaurant” terbitan TVing nanti.
Naskhah itu menceritakan kisah pelanggan di sebuah kedai makan yang sanggup menjual jiwa mereka asalkan dapat menjalani kehidupan yang lain daripada asalnya. Di kedai tersebut, pemiliknya membantu merealisasikan impian pelanggannya sambil dibantu oleh pekerja di situ. Song Ji-hyo akan memainkan watak utama iaitu Jo Hee-ra, pemilik restoran itu yang menjual makanan yang membantu merealisasikan permintaan manusia

Meskipun tiada laporan rasmi mengenainya namun peminat terutamanya penonton “Running Man” perasan bahawa pelakon lelaki itu turut berada di sesi pembacaan skrip pertama naskhah tersebut.

Pun begitu, tidak dapat dipastikan apakah watak yang akan dipegang oleh Ha Do-kwon nanti.
Tapi yang pastinya, tak sabar nak tengok Ha Do-kwon dan Song Ji-hyo muncul dalam skrin sebagai pelakon bersama!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Dari ‘Running Man’, Peminat Teruja Song Jihyo & Ha Dokwon Bakal Berlakon Dalam ‘Welcome To Witch’s Restaurant’


Lima pelakon utama drama “Twenty Five, Twenty One” akan menyanyi bersama OST buat drama tersebut!
Sedang menjadi bualan ramai kini, runut bunyi bahagian ke-7 “Twenty Five, Twenty One” akan dinyanyikan oleh barisan pelakon utama drama tersebut iaitu Kim Tae-ri, Nam Joo-hyuk, Bona WJSN, Choi Hyun-wook dan Lee Joo-myung. Lagu yang berjudul “With” itu akan mengandungi mesej penyembuhan kepada semua belia yang berjuang untuk memenuhi impian mereka, dengan meyakinkan mereka bahawa mereka tidak bersendirian.

Penonton akan dapat menonton drama ini sambil mendengarkan OST nyanyian mereka dengan keharmonian yang indah.

Nantikan “With” nyanyian 5 pelakon hebat ini, bakal dikeluarkan pada 13 Mac jam 5 petang!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoynews24

5 Pelakon Utama ‘Twenty Five, Twenty One’ Akan Nyanyi Bersama OST Berjudul ‘With’


Song Hye-kyo sekali lagi telah membuktikan dirinya sebagai salah seorang selebriti wanita paling cantik dan elegan di Korea Selatan.
Terbaru pada 3 Julai, Song Hye-kyo telah hadir ke acara ‘Chaumet’ iaitu jenama barang kemas mewah di Paris, sebagai duta untuk rantau Asia Pasifik.

Penampilan Song Hye-kyo dalam gaun hitam yang digayakan dengan aksesori ‘Chaumet’ bernilai lebih daripada RM400 juta, telah menarik perhatian netizen dengan kecantikannya yang memukau.

Antara komen netizen selepas melihat foto Song Hye-kyo di acara ‘Chaumet’:
Dia adalah seorang dewi.

Dia nampak sangat elegan.

Selama bertahun-tahun saya mengenalinya, tidak pernah ada saat dia tidak cantik.
Dalam pada itu, laporan mengatakan bahawa pelakon itu secara peribadi dijemput untuk melihat sekeliling pameran oleh CEO syarikat, sebelum menghadiri acara sebenar.

Memang cantik sangat Song Hye-kyo ni tau.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Song Hyekyo Tampil Elegan Di Acara ‘Chaumet’ Di Paris Dengan Aksesori Bernilai Lebih RM400 Juta


Pastinya ramai dah nantikan Rain untuk kembali berlakon dalam drama kan? Sudah tentu semua telah menonton episod awal “Ghost Doctor” kan?
Sinopsis
Drama perubatan fantasi ini membawa kisah apabila seorang doktor pandai yang berlagak, seorang doktor residen kaya yang tidak menyedari tanggungjawabnya serta dua doktor lain dengan latarbelakang dan kemahiran yang ekstrem berkongsi satu badan yang sama.

Pertemuan mengujakan
[Amaran SPOILER]
Cha Young-min (Rain) dan Go Seung-tak (Kim Bum) merupakan dua doktor yang berbeza perangai. Seorang ialah genius namun sambung manakala seorang lagi ceria tetapi gugup dan merupakan pewaris hospital berkenaan. Kedua mereka memulakan hubungan yang tidak disangka apabila Cha Young-min mengalami kemalangan namun dia diselamatkan oleh tindakan pantas Go Seung-tak walaupun lelaki itu sering mengelak apabila disuruh melakukan pembedahan. Namun tidak disangka sebenarnya roh Cha Young-min telah memasuki badan Go Seung-tak untuk meneruskan pembedahan pada badannya sendiri.

Rating baik
Untuk tayangan awal ini, “Ghost Doctor” berjaya meraih rating yang stabil iaitu 4.432% bagi episod pertama sebelum menaik sedikit pada 4.507% untuk episod seterusnya. Catatan yang konsisten ini membuktikan bahawa drama berkenaan sudah mendapat penonton setia yang menantikan setiap episod barunya.
Korang dah layan belum?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Misteri & Kelakar, Episod Awal ‘Ghost Doctor’ Raih Rating Memuaskan


Peminat pastinya tidak akan melepaskan peluang untuk berjumpa dengan artis kegemaran mereka, kan?

ARTIKEL BERKAITAN
Remake Drama Popular 'Criminal Justice', Kim Soohyun & Cha Seungwon Sah Terajui 'That Night'

Begitu juga dengan peminat Kim Soo-hyun di Thailand, yang sanggup berbelanja banyak wang demi mendapatkan peluang untuk berjumpa dengan selebriti kesayangannya itu.
Untuk pengetahuan, pelakon yang popular dengan drama seperti “My Love from the Star” dan “It’s Okay to Not be Okay” iaitu Kim Soo-hyun, akan mengadakan acara perjumpaan bersama peminat di Bangkok, Thailand pada 2 Oktober ini.

Perjumpaan peminat ini telah dianjurkan sebagai acara pelanggan oleh Lotus, iaitu sebuah kedai pasaraya di Thailand. Ianya diadakan sebagai sebahagian daripada kempen Lotus “Gold & Lifestyle” bagi mempromosikan pelaburan dan jualan emas.

Oleh itu, buat pelanggan yang membeli lebih dari 5,000 baht (RM610) emas dari kedai yang dikendalikan Lotus, mereka layak untuk memohon penyertaan dan 3,800 orang teratas berdasarkan jumlah yang dibeli, akan dijemput untuk menyertai acara perjumpaan peminat Kim Soo-hyun.
Bukan itu sahaja, 100 pembeli teratas akan dapat duduk di kerusi hadapan dalam dewan acara dan mempunyai keistimewaan VIP seperti bergambar bersama Kim Soo-hyun, menerima tandangannya dan juga barangan istimewa.
Menerusi keputusan yang dikeluarkan baru-baru ini, peminat yang memenangi No.1 dalam penyertaan ini telah berbelanja sebanyak 4.7 juta baht (RM574,290). Kemudian, peminat kedua terbanyak telah membeli emas bernilai 4 juta baht (RM488,693), bagi mempunyai peluang yang tinggi untuk berjumpa dengan pelakon kegemarannya itu. Bukan sikit tau!

Nampaknya, Kim Soo-hyun telah membuktikan popularitinya di negara tersebut apabila media Thailand sendiri berkata,
Pertemuan peminat ini adalah acara yang paling mahal di antara semua pertemuan peminat bintang Hallyu.
Mesti la, Kim Soo-hyun kot!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERE-Daily

Mahu Keistimewaan VIP, Peminat Belanja Lebih RM500 Ribu Untuk Perjumpaan Peminat Kim Soohyun


Haa mesti ramai yang dah teruja ingin tonton Lee Je-hoon dalam musim kedua “Taxi Driver”, kan?

ARTIKEL BERKAITAN
"Kalau Penonton Nak.." - Musim 2 Belum Tayang, Lee Jehoon Ulas Kemungkinan Musim 3 'Taxi Driver'

Baru-baru ini, Lee Je-hoon telah terlibat dengan penggambaran dan temu bual khas bersama majalah Allure Korea.
Menerusi video yang dikeluarkan Allure Korea, Lee Je-hoon menjawab beberapa soalan dari peminat. Khususnya ada soalan yang berbunyi,

Walaupun dalam keadaan yang sihat, pernahkah awak merasa tua?
Lee Je-hoon yang sudah pun mencecah usia 38 tahun kini, menjawab soalan tersebut,
Sebenarnya secara fizikal, saya masih rasa baik. Tetapi, saya mula berasa tua apabila saya melihat cermin dan nampak ada rambut saya yang beruban.

Tambahnya lagi sambil ketawa,
Pada masa itu, saya menyedari bahawa saya semakin tua.
Dalam pada itu, musim kedua “Taxi Driver” akan mula ditayangkan pada 17 Februari ini.
Jangan lupa tonton!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERHerald POP

“Saya Rasa Tua Bila Nampak Rambut Saya Dah Beruban..” – Lee Jehoon


Diam tak diam, Joy Red Velvet dan penyanyi solo, Crush dikatakan sedang hangat bercinta kini.
Agensi mereka, SM Entertainment dan P-NATION sudah pun mengesahkan berita tersebut. Kata mereka,

Keduanya mula bercinta selepas menjalinkan hubungan sebagai senior dan junior.
Kedua mereka pernah berkolaborasi menerusi lagu “Mayday” pada tahun lalu dan katanya mereka kekal menghubungi satu sama lain selepas itu sebelum menjalinkan hubungan romantis.
Malah hubungan itu semakin rapat kerana keduanya yang mempunyai minat yang sama sebagai pencinta anjing.

Sekdar pengetahuan, keduanya mempunyai perbezaan umur sebanyak 4 tahun di mana Crush berusia 30 tahun dan Joy pula 26 tahun kini.
Tahniah buat pasangan ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBER10 Asia

Tahniah! Agensi Sahkan Joy Red Velvet & Crush Sedang Bercinta


Selepas “Lost”, nampaknya Ryu Jun-yeol akan kembali dengan sebuah drama baru pada tahun nanti.
Menurut laporan, lelaki itu akan menyertai drama “Money Game”. Berdasarkan webtoon, ia membawa kisah apabila 8 peserta perlu menggunakan duit sebanyak 44.8 bilion won (RM188.3 juta) dalam 100 hari.

Respon agensinya,
Ryu Jun-yeol menerima tawaran untuk berlakon dalam ‘Money Game’ dan sedang menelitinya dengan positif.

Ryu Jun-yeol dikhabarkan akan membawa watak seorang lelaki yang menyertai permainan itu selepas dibebani hutang yang berat.
Dalam pada itu, pelakon Bae Sung-woo juga dikatakan bakal membuat kemunculan semula dalam drama ini selepas kontroversi memandu dalam keadaan mabuk sebelum ini.

ARTIKEL BERKAITAN
Dek Kes Pandu Dalam Keadaan Mabuk, 'Delayed Justice' Gugurkan Bae Sungwoo & Plot Akan Disusun Semula

Sama-sama kita nantikannya.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Today

8 Peserta Belanja RM188 Juta, Ryu Junyeol & Bae Sungwoo Dilamar Terajui ‘Money Game’


Semakin mendekati 10 Mac, semakin tak sabar penonton mahu mengetahui apakah nasib pembalasan dendam Moon Dong-eun dalam bahagian kedua “The Glory”.

ARTIKEL BERKAITAN
"Saya Tambah Berat Bagi Nampak Seksi" - Cha Jooyoung Ulas Watak Dalam 'The Glory'

Terbaru, jangkaan semakin meningkat apabila trailer pendek siri itu telah ditayangkan dalam program “Hong Jin-kyung’s Cinematic Virtuous Life”.
Dalam trailer itu, Park Yeon-jin (Lim Ji-yeon) bersemuka dengan suaminya, Ha Do-young (Jung Sung-il) dan mempersoal sebab dia bermain ‘baduk’ bersama Moon Dong-eun (Song Hye-kyo). Balas lelaki itu,

Saya hanya ingin tahu pada awalnya. Saya menunggu dan tidak berjumpa buat seketika dan mahu mengalahkannya.

Balas Park Yeon-jin sinis,
Itu ialah curang. Macam mana pun awak menjelaskannya, ia ialah curang.
Ha Do-young bagaimanapun tidak berdiam diri dan memprovokasi isterinya dengan memberikan klu bahawa dia tahu kecurangan wanita itu bersama Jung Jae-joon (Park Sung-hoon).
Bukan itu sahaja, Jung Jae-jun turut ditumbuk Ha Do-young dalam klip itu apabila diberitahu bahawa Ye-sol ialah anak lelaki tersebut.
Tak sabarnya!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Saya Mahukan Dia” – Luahan Jung Sungil Buat Song Hyekyo Dalam Trailer ‘The Glory 2’ Bikin Teruja


Nampaknya, tahun 2022 ini meriah dengan majlis perkahwinan oleh ramai selebriti Korea.

ARTIKEL BERKAITAN
10 Tahun Bercinta, Jung Kyungho Akui Belum Bincang Secara Terperinci Soal Kahwin Dengan Sooyoung

Selepas menjalinkan hubungan beberapa lama, ramai selebriti Korea telah menamatkan zaman bujang mereka dan melangkah ke alam perkahwinan pada tahun ini.
Jom lihat antara selebriti Korea yang telah berkahwin dengan cinta hati mereka!

Choi Taejoon & Park Shinhye

Pada 22 Januari yang lalu, Choi Tae-joon dan Park Shin-hye telah selamat berkahwin di Seoul, selepas mengumumkan bahawa pelakon wanita itu sedang mengandung anak pertama mereka. Kini, kedua mereka merupakan ibu bapa kepada anak lelaki yang diberi nama Choi Joo-won.

Hyunbin & Son Yejin

Selepas sama-sama membintangi “Crash Landing on You”, pasangan Hyunbin dan Son Ye-jin telah melangsungkan perkahwinan mereka pada 31 Mac lalu. Dua bulan selepas berkahwin, Son Ye-jin diumumkan sedang hamil dan mereka berdua kini telah selamat menyambut kelahiran cahaya mata lelaki.
Chansung 2PM

Pada awal Januari, JYP Entertainment mengumumkan bahawa Chan-sung 2PM bakal menamatkan zaman bujangnya bersama seorang wanita bukan selebriti dan juga sedang menanti kelahiran cahaya mata pertama mereka. Kini, idola itu merupakan bapa kepada anak perempuan pertamanya.
Namgoong Min & Jin Ahreum

Selepas lama menyulam kasih, pasangan Namgoong Min dan Jin Ah-reum telah melangsungkan perkahwinan mereka pada 7 Oktober dan dihadiri ramai rakan selebriti seperti Seol-hyun AOA, Lee Jun-ho dan ramai lagi.
Ma Dongseok & Ye Jeonghwa

Pada 20 Oktober di majlis ‘SACF Artists Of The Year Award’, Ma Dong-seok telah memenangi Anugerah Artis Filem untuk filem “The Roundup”. Ketika memberikan ucapan, pelakon itu telah mengejutkan ramai apabila mengumumkan bahawa dia telah setahun berkahwin bersama pilihan hatinya, Ye Jeong-hwa.
Jang Nara

Pada 26 Jun, pelakon Jang Na-ra telah selamat bergelar isteri kepada lelaki bukan selebriti, yang 6 tahun lebih muda daripadanya.
Kevin Oh & Gong Hyojin

Pada 11 Oktober, agensi telah mengumumkan bahawa Gong Hyo-jin akan berkahwin dengan cinta hatinya Kevin Oh, dan majlis perkahwinan mereka diadakan di New York.
Go Sunghee

Ketika sedang membintangi drama “Gaus Electronics”, pelakon Go Sung-hee mengejutkan peminat dengan berita perkahwinannya bersama lelaki bukan selebriti pada November. Tambahan, majlis perkahwinan mereka juga telah dijalankan secara tertutup.
Lee Kiwoo

Pada 23 Ogos, agensi Lee Ki-woo telah mengumumkan bahawa pelakon itu akan berkahwin dengan teman wanita bukan selebritinya pada bulan September dan majlis mereka diadakan di Pulau Jeju.
Lee Kyuhyuk & Son Dambi

Pada 14 Mei, penyanyi Son Dam-bi telah melangsungkan perkahwinan dengan pilihan hatinya Lee Kyu-hyuk, seorang bekas atlet kebangsaan. Majlis mereka diadakan secara tertutup kerana COVID-19, yang dihadiri hanya rakan terdekat serta keluarga pasangan.
Hwang Jaegyun & Jiyeon T-ARA

Pada 10 Disember, Ji-yeon telah berkahwin dengan seorang pemain besbol Hwang Jae-gyun dan majlis mereka dihadiri ramai rakan selebriti seperti IU, Jin BTS, ahli T-ARA dan ramai lagi.
Semoga hubungan mereka akan berkekalan dan berbahagia selamanya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Berbahagia Akhirnya, Ramai Selebriti Korea Tamatkan Zaman Bujang Pada 2022 Ini


Sedang sibuk dengan penggambaran drama web “You Raise Me Up”, Yoon Shi-yoon dikhabarkan bakal membintangi drama mingguan KBS tak lama lagi.
“Hyun Jae Is Beautiful” membawa kisah anak muda yang tidak mahu bercinta ataupun berkahwin. Pada akhirnya, mereka kembali melihat kepentingan keluarga.

Jika Yoon Shi-yoon menerima tawaran ini, dia akan melakonkan watak Lee Hyun-jae iaitu seorang peguam duda. Dia merupakan seorang yang mampu bertahan dalam apa situasi pun selain mempunyai kebolehan hebat untuk berbincang dan mediasi. Namun apabila dia berjumpa Hyun Mi-rae yang mahu menfailkan pembatalan sesuatu, hidupnya mula berubah.Menurut agensi lelaki itu, Yoon Shi-yoon sedang meneliti tawaran drama tersebut dengan positif.
Haraplah Yoon Shi-yoon terima kan?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Jadi Peguam Duda, Yoon Shiyoon Dilamar Terajui Drama Mingguan KBS ‘Hyunjae Is Beautiful’


Siapa yang menonton drama ‘Chief of Staff’ pasti sedang menantikan musim keduanya kan? Yalah musim pertama drama itu hanya mengandungi 10 episod. Untuk siri yang pertamanya, drama ini menceritakan tentang Jang Taejoon (Lee Jung Jae), seorang pembantu seorang ahli politik yang bercita-cita tinggi. Tidak puas bekerja hanya sebagai orang kanan, lelaki itu akhirnya mengumumkan pencalonannya sebagai wakil rakyat pada pengakhiran drama ini. Semestinya semua menantikan sambungan kepada kisah pencalonannya itu.
Berita gembira untuk penonton! Dengar khabar, musim kedua untuk drama ini akan mula ditayangkan pada 11 November nanti. Melalui video sedutan pendek yang dimuat naik oleh saluran televisyen jTBC, musim terbaru ini akan membawa penonton mendalami watak Jang Taejoon yang bakal megharungi pelbagai liku dalam usahanya sebagai wakil rakyat.

Semua pelakon daripada musim pertama iaitu Shim Minah, Lee Elijah, Kim Dongjun, Kim Kapsoo dan Jung Wooin akan kekal dengan watak mereka dalam musim kedua ini. Mereka turut akan disertai oleh beberapa watak baru yang akan dilakonkan oleh Jung Mansik, Park Hyojoo dan Jo Bokrae.

Menurut pihak produksi, episod pertama ‘Chief of Staff 2’ akan mula ditayangkan pada 11 November pada jam 9.30 malam. Mereka juga menjelaskan bahawa kunci penting dalam plot musim ini ialah apakah jalan politik yang akan diambil oleh Jang Taejoon selepas dia telah berkorban untuk mendapatkan tempat sebagai wakil rakyat.

Jadi, kepada sesiapa yang dah lama menanti sambungan kepada kisah Jang Taejoon ini, bolehlah bersiap sedia di hadapan kaca televisyen pada 11 November ini. Tak sabar nak tengok Lee Jungjae dan Shin Minah!
Sumber: Soompi

‘Chief Of Staff’ Kembali Dengan Musim Kedua Pada 11 November Ini!


Dalam pada ramai yang tunggu 2PM buat comeback, nampaknya mereka mempunyai ‘surprise’ yang lain buat semua.
Dikhabarkan baha ahli kumpulan tersebut iaitu Nichkhun dan Chan-sung bakal membuat kemunculan istimewa dalam “Vincenzo” di samping Taec-yeon nanti.

Chan-sung dan Nichkhun akan muncul dalam ‘Vincenzo’. Sila tonton tayangan nanti untuk mengetahui watak apa yang akan dibawa oleh mereka.
Menurut sumber lain, kedua mereka sudah pun selesai menjalani penggambaran untuk watak istimewa tersebut.

Untuk pengetahuan semua, “Vincenzo” membawa kisah seorang peguam Itali bernama Vincenzo Cassano (Song Joong-ki) yang juga merupakan penasihat kepada sebuah keluarga mafia. Dek konflik yang tercetus dalam organisasinya, dia kembali ke Korea dan berlaga pula dengan seorang peguam tegas iaitu Hong Cha-young (Jeon Yeo-bin). Bersama-sama, mereka mencapai keadilan dengan mengaplikasikan cara yang digunapakai penjahat. Drama ini diyakini akan membuat penonton merasai kepuasan apabila melihat hero gelap yang berlawan dengan penjahat sebenar menggunakan ketegasan undang-undang.
Mesti semua dah tak sabar nak tengok kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Donga

Ahli 2PM, Chansung & Nichkhun Bakal Buat Kemunculan Istimewa Dalam ‘Vincenzo’ Bersama Taecyeon


Semua mesti tak sabar nantikan tayangan musim ketiga “The Sixth Sense” kan?
Sebelum penggambaran bermula, Jung Chul-min PD sempat duduk dalam sebuah temuramah bagi berkongsi informasi lanjut mengenai musim terbaru rancangan itu.

Bakal memasuki musim ketiga, penonton nyata tidak sabar menyaksikan keserasian hebat di antara Yoo Jae-suk, Lee Sang-yeob, Jessi, Oh Na-ra, Jun So-min dan Lee Mi-joo.
Pertama sekali, Jung Chul-min telah mendedahkan perubahan terbaru yang akan diaplikasikan dalam musim terbaru ini,

Sudah masuk musim ketiga, setiap ahli telah mempunyai ‘cara tahu’ masing-masing. Jadi untuk kali ini, kami akan meletakkan spy (pengintip) pada setiap episod yang berpihak dengan pihak produksi bagi mengusutkan ahli lain.

Mengulas dengan lebih lanjut,

Dalam pemilihan terakhir. semua orang akan memilih yang mana satu palsu. Sekiranya semua betul, pengintip dan pihak produksi akan kalah dan jikalau mereka semua salah, kami akan membina struktur di mana pengintip dan pihak produksi yang menang.
Dalam pada itu, “The Sixth Sense” sering mendapat perhatian penonton kerana usaha keras pihak produksi bagi membina yang palsu seakan-akan sebenar sekaligus mengelirukan semua orang.

Nantikan musim terbaru “The Sixth Sense” yang akan memulakan penggambaran pada Februari ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

“Akan Ada Spy” – Jung Chulmin PD Kongsi Pembaharuan Musim Ketiga ‘The Sixth Sense’


Dalam kepopularitian K-Drama di serata dunia, terdapat kepincangan yang berlaku di belakangnya.

ARTIKEL BERKAITAN
"Ibu Mentua Suruh Menantu Tiduri Lelaki Lain, Menantu Wanita Suka Ibu Mentua" - K-Drama Ini Dikecam

Menurut laporan media Korea, terdapat banyak nakshah yang gagal untuk merebut platform tayangan di saluran televisyen dan OTT (laman penstriman). Bahkan ini merupakan krisis yang besar di dua pihak iaitu pihak produksi dan pihak penyiaran.
Hal ini kerana platform yang terlibat mempunyai slot tayangan yang terhad selepas mereka membatalkan slot untuk Isnin-Selasa dan Rabu-Khamis. Ada yang terpaksa mengurangkan siri asal dek kekangan kewangan.

Kesan sampingan dari isu itu juga, terdapat lambakan produksi drama di mana pengeluaran berlebihan dari permintaan. Menurut pihak penyiaran, terdapat 100 drama yang tidak dapat tempat tayangan lagi meskipun sudah selesai mencari pelakon. Antaranya ialah “Until The Morning Rises” lakonan Han Suk-kyu, “The Mentalist” lakonan Park Si-hoo dan “Blue House People” lakonan Cha In-pyo serta banyak lagi.

Disebabkan itu, syarikat produksi menebak bahawa penghasilan drama akan berkurang sebanyak satu per tiga berbanding tahun lalu. Malah jumlah uji bakat yang dijalankan juga kian berkurang kini. Respon agensi yang memayungi pelakon sampingan,
Dalam kalangan pelakon ekstra dan watak kecil yang mencari rezeki menerusi lakonan, terdapat perasaan risau yang mula menular sekiranya kerja mereka akan hilang tak lama nanti.

Ulas staf penyiaran lain,
Kini, kos produksi telah meningkat hingga 1.5 bilion won per episod dan kalau drama itu direncana pun, tiada kepastian sama ada ia akan ditayangkan atau pun tidak.
Hmmm.. nampaknya mungkin dah sampai masa kita mengurangkan masa menonton K-Drama.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Donga

100 Produksi K-Drama 2024 Dibatalkan? Ini Sebab Dunia Drama Korea Hadapi Krisis Kini


Siap sedia semua untuk tayangan filem “Concrete Utopia”!

ARTIKEL BERKAITAN
2 Tahun Sepi, Park Seojoon Akan Temui Penonton Dalam 5 Projek Berbeza Pada Tahun Ini

Untuk pengetahuan, “Concrete Utopia” yang dibintangi Park Seo-joon, Park Bo-young dan Lee Byung-hun, adalah filem yang akan menggambarkan bagaimana sifat manusia berubah apabila berhadapan dengan malapetaka. Ia akan tertumpu kepada mangsa yang terselamat daripada gempa bumi besar yang memusnahkan Seoul, ketika mereka berkumpul di bangunan tunggal yang masih hidup di Pangsapuri Hwanggoong.
Terbaru, pihak produksi telah melancarkan poster pertama untuk filem bencana berkenaan, menambah keterujaan penonton untuk menantikan keluaran naskhah ini.

Disaster thriller movie #ConcreteUtopia releases first poster. Starring #LeeByungHun #ParkSeoJoon and #ParkBoYoung pic.twitter.com/rHxvv83OUs
— daisy han (@kdramadaisy) February 7, 2023

Dalam filem ini, Lee Byung-hyun akan memegang watak sebagai wakil penduduk di pangsapuri dengan rasa tanggungjawab yang kuat. Apabila menghadapi masalah, dia sendiri akan mencari penyelesaiannya.

Sementara Park Seo-joon dan Park Bo-young akan menjadi pasangan suami isteri berusia 30-an, yang bekerja sebagai penjawat awam dan jururawat, yang terselamat di situ.
Meskipun tarikh keluaran rasmi untuk filem “Concrete Utopia” ini belum lagi diumumkan namun, penonton boleh menantikan tayangannya tak lama lagi!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXsports News

Diterajui Park Seojoon, Park Boyoung & Lee Byunghun, Filem ‘Concrete Utopia’ Kongsi Poster Pertama


Semua pelakon “All Of Us Are Dead” memang hebat belaka kan?

ARTIKEL BERKAITAN
"Kisah Survival Zombi Pula.." - Pengarah Jawab Kemungkinan Musim Kedua 'All Of Us Are Dead'

Drama yang membawa kisah penularan virus zombi dalam kalangan pelajar sekolah dan bagaimana mereka meneruskan kelangsungan hidup ini merupakan antara siri yang paling popular kini.
Meskipun kesemua pelakonnya mendapat perhatian, namun penampilan yang versatil ditunjukkan oleh Lee Eun-saem telah berjaya merebut hati peminat K-Drama.

Kredit: Netflix
Dalam “All Of Us Are Dead”, pelakon itu membuat kemunculan sebagai Park Mi-jin iaitu seorang senior di sekolah tersebut yang logikal dan menyertai kumpulan memanah yang terselamat. Meskipun nampak kasar, namun dia langsung tidak meninggalkan sesiapa pun di belakang.
Dengan penampilan yang ‘rugged’, penonton nyata terkejut apabila mendapat tahu bahawa Lee Eun-saem turut muncul dalam “The Red Sleeve”, iaitu drama bersejarah popular yang baru tamat tak lama dulu. Di dalam drama itu, dia membawa watak Young-hee iaitu seorang pengiring istana yang tenang dan sering memberikan nasihat buat rakan-rakannya.

Penonton turut bertepuk tangan melihat tuah Lee Eun-saem kerana berjaya membintangi dua drama popular berturut-turut. Satu kejayaan yang sukar dicapai ramai pelakon!
Siapa minat wataknya dalam “All Of Us Are Dead”?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports World

Dipuji Pelakon Versatil, Lee Eunsaem Capai Populariti Dek ‘The Red Sleeve’ & ‘All Of Us Are Dead’


Mempunyai keserasian yang disukai ramai, penonton akan dapat lihat Jang Hyuk bergandingan bersama Jang Na-ra dalam drama baru tak lama lagi!

ARTIKEL BERKAITAN
Diterajui Jang Hyuk & Jang Nara, Siri Komedi Thriller 'Family' Tayang Di Disney+ April Ini

Bagi yang belum tahu, Jang Hyuk dan Jang Na-ra bakal terajui siri komedi thriller “Family” yang mengisahkan tentang suami ejen NIS yang menyamar sebagai pekerja pejabat biasa dan isteri yang manis namun kejam, juga mengimpikan keluarga yang sempurna.
Terbaru dalam sesi temu bual yang dilakukan, Jang Hyuk menjelaskan mengenai drama ini dengan berkata,

‘Family’ adalah drama yang menggabungkan komedi, aksi dan genre manusia. Alangkah baiknya jika anda dapat menontonnya dengan penuh harapan untuk genre yang segar dan luar biasa.

Untuk pengetahuan, Jang Hyuk dan Jang Na-ra juga pernah bekerjasama dalam “Bright Girl’s Success”, “You Are My Destiny” dan “Old Goodbye”. Mengenai keserasian mereka dalam drama “Family” ini, pelakon lelaki itu berkata,

Saya telah bekerja dengan baik bersama Jang Na-ra sejak ‘Bright Girl’s Success’. Saya rasa keseimbangan watak masing-masing dipadankan dengan baik. Memandangkan Jang Na-ra seorang pelakon yang  pandai merakam bahagian yang realistik, dia memberi ruang untuk saya secara semula jadi menyampaikan lakonan saya tanpa melampaui batas. Sebab itu, penonton nampaknya menyukainya.
Tambahnya lagi,
Bila saya berlakon dengan Jang Na-ra, saya tidak fikir ‘apa yang dia akan lakukan di sini’. Kami bertindak secara semula jadi dengan mempercayai lakonan masing-masing jadi, lakonan kami berjalan lancar seperti padanan yang sempurna.

Dalam pada itu, “Family” akan mula bersiaran pada 17 April ini di Disney+.
Jangan lupa tonton!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERIlgan Sports

“Padanan Sempurna..” – Jang Hyuk Ulas Keserasian Dengan Jang Nara Dalam ‘Family’


Baru sahaja satu episod ditayangkan, namun drama “Nevertheless” sudah menjadi bualan ramai peminat K-Drama.
Ia mengisahkan seorang wanita bernama Yoo Na-bi (Han So-hee), yang mahu bercinta tapi tidak percayakan cinta dan seorang lelaki bernama Park Jae-eon (Song Kang) yang merasakan hubungan cinta adalah menyusahkan namun ia tidak menghalangnya untuk memikat ramai wanita.

Walaubagaimanapun, drama ini sepertinya mendapat reaksi pro-kontra daripada penonton. Bukannya kerana plot tetapi kerana lakonan kedua pelakon utamanya. Meskipun merupakan rakan sama umur, namun lakonan Han So-hee menerima pujian ramai tetapi tidak bagi Song Kang.

Salah satu babak melibatkan Han So-hee yang membuatkan ramai kagum ialah dia menangis teresak-esak apabila kekasihnya memaparkan seni ukiran patung dalam bentuk seksual menggunakan namanya.
Lakonannya sangat baik dalam babak ini.

Lakonan dia menangis nampak real sangat.

Saya sedar yang Han So-hee memang pandai berlakon selepas menonton babak ini.
Pun begitu, lain pula respon yang diterima Song Kang.

Dia tak pandai berlakon, macam level drama web sahaja.

Sama sahaja lakonannya dalam ‘Sweet Home’.

Dia tak boleh berlakon, suaranya tak sesuai.

Dia nampak berbakat tapi gaya lakonannya macam Kim Hyun-joon dalam ‘Boys Over Flower’.

Malah netizen menekankan mengenai kenyataan yang dikeluarkan pelakon veteran Park In-hwan mengenai lakonan Song Kang di dalam “Navillera”.
Pada awalnya, saya sedang berlatih dengan Song Kang namun dia tidak dapat membaca skrip dengan baik. Mungkin kerana kurang keyakinan diri, tapi suaranya kedengaran sangat perlahan. Jadi, saya beritahu agensinya supaya dia cuba sertai kelas penyuaraan sebagai nasihat. Semasa penggambaran, saya turut meminta dia supaya yakin dan meluahkan segalanya.
Daripada kenyataan itu, ramai yang berharap agar Song Kang menerima nasihat tersebut bagi memperbaiki dirinya.
Apa pula pendapat korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERIssues Magazine

‘Nevertheless’ Jadi Bualan, Lakonan Han Sohee Disukai Tapi Bakat Song Kang Dipersoal


Sekian lama menanti, akhirnya “Bloodhounds” bakal menemui penonton tak lama lagi di Netflix.

ARTIKEL BERKAITAN
Tampil Berbadan Sasa, Netizen Teruja Ingin Tonton Woo Dohwan Dalam Drama 'Bloodhounds'

Terbaru, siri 8 episod itu telah menjalani sidang media dan disertai oleh pelakon utamanya Park Sung-woong, Lee Sang-yi, Woo Do-hwan dan ramai lagi.
Antara soalan penting diajukan media buat pengarah “Bloodhounds” ialah mengenai isu yang timbul selepas Kim Sae-ron terpalit dengan kontroversi memandu dalam keadaan mabuk hingga menyebabkan gangguan elektrik di kawasan terlibat.

Disebabkan penggambaran berkaitan watak Kim Sae-ron sudah pun selesai dirakam, pihak produksi tidak mempunyai pilihan lain selain menayangkan bahagian pelakon itu seperti yang dirancang. Jawab pengarah Kim Joo-hwan,

Saya mencuba sebaik mungkin bagai mengurangkan kesulitan. Saya dan ramai orang menghabiskan beratus beribu minit dan bekerja keras bagi menyiapkan naskhah ini. Saya berusaha sehabis mungkin untuk memperbaikinya secara keseluruhan.
Untuk pengetahuan, “Bloodhounds” ialah drama aksi noir tentang tiga lelaki yang cuba keluar dari hutang dan juga terjalin kerana hutang. Woo Do-hwan akan memainkan watak Gun-woo, yang memasuki dunia pemberi pinjaman untuk melangsaikan hutangnya.
Nak buat macam mana kan..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Saya Terpaksa..” – Pengarah ‘Bloodhounds’ Perjelas Sebab Tak Padam Babak Kim Saeron


Siap sedia semua untuk tonton drama “Today’s Webtoon” pada Julai ini!

ARTIKEL BERKAITAN
Diterajui Kim Sejeong & Nam Yoonsu, 'Today's Webtoon' Sudah Mula Jalani Penggambaran

Bagi yang belum tahu, “Today’s Webtoon” ialah adaptasi dari drama Jepun “Sleepeeer Hit!”, yang akan dibintangi oleh Kim Se-jeong, Nam Yoon-su, Choi Daniel dan ramai lagi. Ianya mengisahkan tentang seorang atlet judo wanita yang mengalami kesukaran untuk menjadi penyunting webtoon selepas memulakan kerja di sebuah jabatan suntingan webtoon, yang akan menggambarkan sifat kompetitif bidang di Korea Selatan.
Kim Se-jeong akan membawa watak sebagai pekerja kontrak baru On Ma-eum, yang memasuki jabatan suntingan webtoon selepas menewaskan semua kemungkinan. Nam Yoon-su akan memegang watak utama lelaki sebagai Koo Jun-yeong, yang meletakkan hati dan keikhlasannya dalam segala-galanya. Manakala Choi Daniel akan berperan sebagai Seok Ji-hyung, timbalan penyunting di jabatan suntingan webtoon.

Menurut pihak produksi drama ini,

Sebagai drama yang menyampaikan mesej simpati dan keselesaan kepada anak muda yang berada di persimpangan antara impian dan realiti, dan memberi semangat buat pekerja pejabat untuk melakukan yang terbaik di jawatan masing-masing, drama ini akan muncul di skrin kecil pada 29 Julai.
Jangan lupa nantikan “Today’s Webtoon” pada 29 Julai ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

‘Today’s Webtoon’ Diterajui Kim Sejeong & Nam Yoonsu Sah Akan Tayang Julai Ini


Siapa sangka dakwaan yang mengatakan kumpulan DOLLA meniru kumpulan K-Pop BLACKPINK telah mendapat liputan sehingga ke media luar negara sekaligus melonjakkan populariti kumpulan baru itu.
Memandang daripada sudut positif, ahli DOLLA iaitu Sabronzo mengatakan bahawa perkongsian daripada media luar negara itu merupakan satu peluang untuk mereka membina nama dan meraih peminat baru.

Pada awalnya saya tak sedar portal yang keluarkan artikel itu sehinggalah ahli kumpulan  lain memaklumkan mengenai perkara itu… memang terkejut sebab tak sangka mereka sudi menulis mengenai kami.

Meskipun kandungan artikel tersebut berbaur negatif dek kisah BLACKPINK dan seksi, namun ia bukanlah sesuatu benda baharu yang disebut mengenai kumpulan tersebut, lantas ia tidak mematahkan semangat mereka.

Bahkan selepas berita itu disiarkan di beberapa portal hiburan antarabangsa seperti di Korea Selatan, Indonesia dan Singapura, nama DOLLA mula trending di Twitter.
Pun begitu, terdapat hikmah yang baik disebalik insiden ini kerana jumlah tontonan MV lagu “Make You Wanna” mula meningkat naik disebabkan oleh orang luar negara yang menunjukkan minat terhadap kumpulan itu. Malah jumlah tontonan di Instagram dan TikTok rasmi DOLLA juga bertambah.

Mungkin mereka nak menilai sendiri persamaan DOLLA dan BLACKPINK. Tapi kebanyakannya meninggalkan komen positif dan syukur mereka suka dengan identiti yang kami bawa.

Kalau pun ada komen yang negatif, DOLLA menerimanya dengan hati yang terbuka dan akan cuba memperbaiki apa yang kurang. Malah setiap daripada mereka mengucapkan terima kasih atas sokongan pelbagai pihak.
Mana tahu dapat kumpul peminat luar negara kan?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERmStar Online

“Ramai Tinggal Komen Positif” – DOLLA Terkejut Isu Tiru BLACKPINK Dapat Liputan Media Luar Negara


Filem “The Hunt” telah disahkan tarikh pelancaran tayangan domestiknya pada bulan bulan Ogos malah, poster dan trailer rasmi turut dilancarkan buat kali pertama.
“The Hunt” yang merupakan debut filem oleh Lee Jung-jae yang sebelum ini berjaya membawa sindrom secara global dengan siri asal Netflix “Squid Game”. Pelakon popular seperti Jung Woo-sung, Jeon Hye-jin, dan Heo Seong-tae juga telah disahkan bakal menyertai pengeluaran domestik pada 10 Ogos ini.

https://twitter.com/megabox_plusm/status/1539022784944345089
Filem “The Hunt” adalah merupakan drama aksi pengintipan yang berlaku ketika menghadapi insiden besar yang dipanggil ‘Operasi Pembunuhan No. 1 Korea’, di mana ejen Agensi Keselamatan Negara Park Pyong-ho iaitu lakonan Lee Jung-jae dan Kim Jeong-do lakonan Jung Woo-seong, yang mula curiga antara satu sama lain untuk mencari pengintip tersembunyi dalam organisasi.

Jemputan rasmi ke Anugerah Festival Filem Cannes ke-75 bukan sahaja menaikkan status pawagam Korea, tetapi juga jelas menampakkan kehadiran filem Korea kepada peminat filem di seluruh dunia. Poster rasmi yang dikeluarkan pada 21 Jun berjaya menarik perhatian sekaligus dengan watak kontras antara Park Pyong-ho, yang mengejar realiti apabila operasi besar gagal sebagai pengintip yang menceroboh dalam organisasi, dan Kim Jeong-do, yang mula menjejaki pengintip itu selepas menerima arahan daripada pihak atasan. Khususnya, Kim Jeong-do mengacukan pistol ke arah Park Pyong-ho dan mencipta satu situasi, menimbulkan rasa ingin tahu tentang jenis kejadian dua orang yang mengejar pengintip itu sambil meragui dan memandu dengan sengit berhadapan antara satu sama lain.
Dalam pada itu, barisan pelakon yang bakal tampil dalam filem ini bakal memberikan aksi yang memukau. Filem ini bakal meningkatkan jangkaan untuk konfrontasi dan tindakan sengit yang akan mendorong mereka untuk menyukai filem ini. Anda boleh menemui aksi yang hebat dan persembahan cemerlang oleh para pelakon dalam naratif yang dibina dengan hebat.

Nantikan okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankook Ilbo

Filem Pengarahan Lee Jungjae Bakal Debut Ogos Ini


Korang pernah tahu tak tentang kisah hidup Lee Sung-min?

ARTIKEL BERKAITAN
"Kalau Saya Dilahirkan Semula, Saya Tak Mahu Jadi Seorang Pelakon Sebab.." - Lee Sungmin

Baru-baru ini, program hiburan tvN “You Quiz on the Block” telah mengeluarkan video pratonton yang menampilkan Lee Sung-min sebagai tetamu pada minggu hadapan.
Dalam program tersebut, Lee Sung-min ditanya oleh Yoo Jae-suk tentang kehidupannya sebelum menjadi popular.

Pada awalnya, Yoo Jae-suk berkata,

Saya dengar awak bekerja dalam sekumpulan pelakon teater lebih dari 10 tahun dan awak pernah menangis disebabkan terlalu lapar.
Mendengar kenyataan itu, Lee Sung-min menjawab,
Saya berasa sedih dan menangis dek kerana lapar. Saya masih teringat ketika membawa anak saya yang teringin makan daging di sebuah restoran Grilled Thin Pork Belly. Saya rasa bersalah.

Sementara itu, Lee Sung-min sedang menjalani penggambaran filem “The Devil’s Deal” dan bakal ditayangkan nanti.
Sedihnya dapat tahu kisah Lee Sung-min dulu-dulu.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

“Saya Menangis & Lapar”- Lee Sungmin Kongsi Kisah Hidupnya Sebelum Jadi Popular


Dilaporkan bahawa terdapat pasangan tua berusia 70 tahun telah disaman selepas menceroboh masuk rumah Rain dan Kim Tae-hee bagi meminta wang yang pernah dipinjam oleh ayah penyanyi itu pada 20 tahun lepas.
Menurut sumber daripada kalangan perundangan, hakim senior di Mahkamah Rendah Barat Seoul telah menjatuhkan hukuman kepada lelaki (79 tahun) dan wanita (73 tahun) supaya membayar saman sebanyak 700,000 won (RM2,593).

Pasangan tua itu menyatakan bahawa ayah Rain yang dikenali sebagai Mr. Jung pernah membeli beras secara kredit di kedai mereka di daerah Yongsan pada 20 tahun lepas namun tidak membayar balik hutang tersebut sehingga kini.
Mereka kemudiannya melawat rumah kediaman Rain yang didiami oleh keluarganya dan juga ibu dan ayahnya, namun ayah penyanyi itu menolak untuk berjumpa dengan pasangan tua itu. Disebabkan itu, mereka mula menjerit dan menghentam pagar hadapan sebanyak beberapa kali sehingga ianya pecah dan meluru masuk sampai ke laman kediaman selebriti itu tanpa kebenaran.

Sebelum ini, pasangan tersebut pernah memuat naik satu entri di sebuah laman komuniti pada tahun 2018 menuduh ayah Rain berhutang dengan mereka. Mereka mengatakan bahawa ayah penyanyi itu pernah memiliki kedai kek berasa dan meminjam beras bernilai 25 milion won namun tidak membayar langsung selepas itu.

Pada September lepas, lelaki tua itu menfailkan saman terhadap Mr. Jung sebanyak 50 milion won (RM185,303) namun kes itu ditolak pada Januari lalu. Rain kemudiannya menfailkan injuksi terhadap lelaki itu pada Februari tahun ini dan menurut mahkamah,
Mangsa melalui masalah emosi yang teruk namun memilih untuk tidak menghukum pelakunya.
Dahsyat betul sampai pecah masuk rumah!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Pasangan Berusia 70 Tahun Disaman Selepas Ceroboh Masuk Kediaman Rain & Kim Taehee


Nampaknya akan ada teraju utama baru dalam musim kedua “Work Later, Drink Now”?

ARTIKEL BERKAITAN
Teraju Utama Kekal Sama, TVING Sah 'Work Later, Drink Now' Bakal Kembali Untuk Musim Kedua

Terbaru, Yoon Shi-yoon dilaporkan bakal muncul dalam siri TVING berkenaan dalam musim keduanya yang sedang dalam penggambaran.
Dalam penghujung musim pertama, lelaki itu muncul sebagai ‘Mr. Kind Paper’ yang berjumpa dengan YouTuber saluran lipatan origami iaitu Kang Ji-goo (Jung Eun-ji).

Respon agensinya,
Yoon Si-yoon sedang menjalani penggambaran ‘Work Later, Drink Now’.

Sepertinya Yoon Shi-yoon bakal menyambung watak yang sama di mana dia akan menjadi pasangan buat Kang Ji-goo lantas menyentuh hati penonton.
“Work Later, Drink Now” mengisahkan tentang tiga sahabat yang hidup dengan falsafah untuk minum alkohol bersama selepas waktu kerja. Lee Sun-bin membawa watak Ahn So-hee, seorang penulis rancangan hiburan, Han Sun-hwa sebagai Han Ji-yeon, pelatih yoga, Jung Eun-ji sebagai Kang Ji-goo, seorang YouTuber origami dan Choi Siwon sebagai Kang Bok-goo, seorang PD rancangan hiburan.
Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYTN

Yoon Siyoon Sertai Musim Kedua ‘Work Later, Drink Now’


Drama Korea memang popular sangat di laman penstriman Netflix!
Tak kisah lah drama lama ataupun baru, pastinya ia akan tersenarai tinggi dalam ranking populariti Top 10.

Lihat sahaja ranking terkini di Malaysia, dari 10 tempat teratas, 9 daripadanya dipenuhi oleh pelbagai K-Drama.
1. Extraordinary Attorney Woo
Drama ini membawa kisah seorang peguam dalam spektrum autisme yang bekerja keras di sebuah firma guaman besar bagi menyelesaikan pelbagai kes dan cabaran.

2. Alchemy Of Souls
Drama percintaan fantasi yang berlangsung di negara Daeho fiksyen, sebuah negara yang tidak wujud dalam sejarah atau di peta. Cerita ini mengikuti watak utama yang nasibnya menjadi berpintal kerana sihir yang menukar jiwa orang.

3. Sell Your Haunted House
Membawa kisah ejen hartanah yang menghalau hantu dan roh jahat daripada hartanah yang mempunyai sejarah kes kematian. Saksikan pengusir roh, Hong Ji-ah (Jang Na-ra) dan seorang penipu, Oh In-bum (Jung Yong-hwa) bekerjasama bagi menghalau kesemua anasir jahat ini kembali ke tempat asal mereka.

4. Remarriage & Desires
“Remarriage & Desires” ialah sebuah drama satira realistik mengenai individu yang berimpian untuk mengubah hidup dengan mengahwini pasangan kaya dan mengekalkan status kewangan ataupun menaiki tangga kelas sosial. Menerusi drama ini, penonton akan didedahkan dengan masyarakat yang materialistik selain kisah perkahwinan komoditi.

5. Backstreet Rookie
“Backstreet Rookie” membawa kisah romantik yang tidak dijangka di antara pemilik kedai serbaneka Choi Dae-hyun (Ji Chang-wook) dan pekerja separuh masa Jung Saet-byeol (Kim Yoo-jung).

6. Ghost Doctor
Drama perubatan fantasi ini membawa kisah apabila seorang doktor pandai yang berlagak dan seorang doktor residen kaya yang tidak menyedari tanggungjawabnya serta dua doktor lain dengan latarbelakang dan kemahiran yang ekstrem berkongsi satu badan yang sama.

7. My Roommate Is A Gumiho
“My Roommate Is A Gumiho” (diadaptasi daripada webtoon), membawa kisah seorang pelajar kolej iaitu Lee Dam (Hye-ri) yang tanpa sengaja tertelan guli seorang gumiho lelaki bernama Shin Woo-yeo (Jang Ki-yong) yang kian hampir mencapai impiannya untuk menjadi manusia. Apabila seseorang menelan guli tersebut, mereka akan hanya hidup selama setahun sebelum guli itu pecah dan menghalang gumiho itu daripada berubah menjadi manusia. Disebabkan itu, Shin Woo-yeo meminta Lee Dam untuk tinggal bersama dan sekaligus bermulalah kisah cinta di antara mereka.

9. Police University
“Police University” menceritakan siasatan yang kelam-kabut berlaku apabila Yoo Dong-man (Cha Tae-hyun) seorang profesor di universiti kepolisan elit, bergabung tenaga dengan dua pelajarnya. Seorang ialah Kang Sun-ho (Jin-young), si bijak pandai dan si penggodam dan Oh Kang-hee (Krystal).

10. Dali & Cocky Prince
“Dali And Cocky Prince” membawa kisah cinta antara seorang lelaki dan perempuan yang langsung tidak mempunyai persamaan. Jin Mu-hak (Kim Min-jae), di mana keluarganya berjaya membesarkan perniagaan gamja-tang yang kecil sehingga menjadi syarikat makanan global. Meskipun merupakan pengarah di syarikat tersebut, namun dia kurang cerdik dan sentiasa menduduki tempat terakhir dalam ranking akademik di sekolah. Sedang dalam usaha untuk mendapatkan sebuah muzium seni yang dimiliki oleh Kim Da-li, seorang perempuan elit dan dia akhirnya jatuh cinta dengan wanita itu.

Hebat kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNetflix

Ada Baru & Lama, 9 K-Drama Penuhi Ranking Top 10 Di Netflix Malaysia Kini


Disebabkan oleh masalah yang dihadapi oleh drama “River Where The Moon Rises” dek kes buli Jisoo, nampaknya syarikat produksi drama tersebut telah bertindak menyaman pelakon tersebut dan agensinya sebanyak 3 billion won (RM11.01 juta).
Kami telah menfailkan saman pembayaran pampasan terhadap KeyEast di Mahkamah Daerah Seoul Tengah bagi menuntut sebahagian daripada kerugian yang dialami.
Seperti yang anda semua tahu, ini ialah berkaitan dengan kontroversi kes buli Jisoo dari KeyEast. Agensi tersebut dan Jisoo telah menandatangani kontrak lakonan dengan kami untuk ‘River Where The Moon Rises’ dan drama tersebut telah menerima perhatian yang bayak daripada penonton sejak awal tayangannya pada 15 Februari 2021.
Namun pada Mac 2021, terdapat laporan yang mendakwa Jisoo terlibat dalam kes keganasan di sekolah. Bukan sahaja bergaduh dengan pelajar, tapi juga peras ugut, ujian proksi, jenayah seksual dan juga banyak perkara buruk yang susah untuk dinyatakan. Jisoo dan KeyEast mengakui kesalahannya dan membuat keputusan untuk mengundur diri daripada ‘River Where The Moon Rises’.

‘River Where The Moon Rises’ yang sedang dalam proses pra-produksi pada ketika itu, dan sudah pun hampir menamatkan penggambaran. Pun begitu, selepas pelakon diganti, kami terpaksa merakam semula kesemua babak Jisoo. Kos produksi untuk drama ini adalah besar dan kos tambahan yang perlu ditanggung juga adalah banyak disebabkan oleh rakaman semula. Tapi kami membuat keputusan untuk merakamkan semula episod 1 ke 6 dek janji yang dibuat kepada penonton di mana kami akan menyajikan projek yang lengkap. Janji ini bukan sahaja terhadap penonton domestik tapi juga kepada penonton global. Oleh kerakan gelombang Hallyu tidak boleh dimusnahkan hanya kerana satu kes keganasan di sekolah.
Walaubagaimanapun, kami terbeban dengan kerugian dek isu ini, daripada kos kakitangan, lokasi, bayaran alatan, bayaran pelakon, bayaran seni dan banyak lagi. Kami juga melalui kesusahan lain yang mungkin akan memberi kesan untuk jangka masa panjang seperti penurunan rating, aduan pengedar luar negara, penurunan jualan dan kerosakan kepada imej syarikat.
Bagi menutup kerosakan ini secepat mungkin dan memberi fokus bagi menghasilkan drama yang baik, kami juga berunding dengan KeyEast berkaitan pampasan namun ianya tidak berjaya kerana agensi tersebut tidak memberi kerjasama.
Kami ini mengakhiri saman ini dan menerima pampasan secepat mungkin, dan kami juga akan terus berusaha keras bagi memastikan stesen penyiaran dan penonton di seluruh dunia supaya dapat menonton program yang padat dan sihat.
Hmmm..
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Chosun

Rugi Banyak Dek Kes Buli, Produksi ‘River Where The Moon Rises’ Saman Jisoo & Agensi Lebih RM11 Juta


Meskipun hanya berdiri di antara pelbagai watak utama, namun ramai yang turut menyokong Doktor Ha Yoon-cheol dalam drama popular “The Penthouse”.
Dilakonkan oleh Yoon Jong-hoon, suami kepada Cheon Seo-jin (Kim So-yeon) ini berdiri di antara garisan watak antagonis dan protagonis. Meskipun turut terlibat dalam membuang mayat Min Seol-ah dan mengumpul dana melalui lorong haram, namun melihatkan dia ditikam belakang oleh isteri sendiri membuatkan penonton tak sabar menyaksikan dia membalas dendam. Malah dia turut mementingkan kesihatan dan kewarasan anaknya, Ha Eun-byul (Choi Ye-bin) daripada ‘penderaan emosi’ Cheon Seo-jin.

Bukan itu sahaja, emosi lelaki itu mula memuncak apabila dia mengetahui tentang kecurangan isterinya selain dia turut dibuang daripada posisi tertinggi di Hospital Cheong Ah atas kejahatan Cheon Seo-jin.

Nampaknya, emosi marah tersebut akan dibawa oleh watak Ha Yoon-cheol dalam musim kedua drama ini nanti. Katanya, musim terbaru ini akan menekankan aura gelap yang mengelilingi lelaki tersebut. Dengan pandangan mata yang tajam, dia menonjolkan perwatakan dingin hingga membuatkan dia kelihatan tidak akan berganjak daripada keputusannya.
Kata pihak produksi,

Yoon Jong-hoon mencipta sendiri watak Ha Yoon-cheol dengan perwatakan ketaranya selain kelahiran lakonan yang stabil. Jangan lupa untuk tonton jalan yang berbelit dan berpintal yang bakal menanti lelaki ini dalam ‘The Penthouse 2’.
Jadi, jangan lupa untuk tonton “The Penthouse” yang akan bersiaran pada 19 Februari nanti tahu!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Watak Yoon Jonghoon Dikhabarkan Bakal Bertukar Lebih ‘Gelap’ Dalam ‘The Penthouse 2’


Jarang kita dapat lihat lelaki yang sering berkongsi gambar mereka bersama kekasih kan?

ARTIKEL BERKAITAN
Bakal Berkahwin, Jiyeon T-ARA & Hwang Jaegyun Muncul Di Khalayak Umum

Baru-baru ini, pemain besbol, Hwang Jae-gyun berkongsi gambarnya bersama kekasih hatinya, Ji-yeon ahli T-ARA.
Pemain besbol itu memuat gambar itu berserta kapsyen,

Permulaan yang pertama untuk jadi sihat.
Mereka berdua dilihat memakai pakaian sukan dan bersenam bersama di gim. Ji-yeon dan pasangannya juga sering berkongsi gambar aktiviti yang dilakukan bersama di media sosial dan perkara itu nyatanya mengujakan peminat dengan hubungan baik mereka.
Khabarnya, mereka bakal melangsungkan perkahwinan pada Disember akan datang.

Seronok kan tengok pasangan ni?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Bersenam Bersama, Hwang Jaegyun Muat Naik Gambar Mesra Dengan Jiyeon T-ARA


Adakah yoo Jae-suk, Ji Suk-jin dan Kim Jong-kook bakal mengeluarkan kandungan video baru buat semua?

ARTIKEL BERKAITAN
"Datang Lah 'Running Man' - Peminat Rindu Lihat Lee Kwangsoo Lepak Bersama Yoo Jaesuk & Ji Sukjin

Mengejutkan apabila Yoo Jae-suk dan Ji Suk-jin menyertai episod terbaru ‘GYM Jongkook’ sebagai tetamu sempena episod khas Chuseok.
Semasa berbual, Yoo Jae-suk mengakui bahawa dia sering berbincang mengenai program baru bersama Kim Jong-kook dan Ji Suk-jin.

Sekarang kita merakamkan ‘Running Man’ bersama sejak dahulu dan ada program lain yang kita sertai, namun kita ada bersembang untuk melakukan sesuatu bersama dengan mengumpulkan pelbagai idea.

Tambah Kim Jong-kook,

Sebenarnya, mesti kita yang lakukannya. Kita sudah bersama selama 11 tahun.
Katanya, cara penyiaran sudah berubah dan agak seronok sekiranya dapat melakukannya di platfom penstriman.
Pun begitu, Ji Suk-jin nyata tidak dapat menyorok rasa terkejutnya mendengar perbualan itu,
Tapi selalunya kita berbincang secara peribadi, kenapa cakap secara terbuka kini.

Balas Yoo Jae-suk,
Ini bukannya sesuatu yang saya cakap secara tiba-tiba dan kami sudah berbincang selama beberapa bulan lamanya. Saya tak pasti bila tapi kami sedang bercakap mengenainya.
Pun begitu, mereka bertiga meyakinkan semua bahawa cadangan ini hanya akan berlangsung sekiranya ahli “Running Man” bersetuju untuk menyertainya.
Apabila ditanya mengenai pelancaran saluran YouTube sendiri, Yoo Jae-suk menjelaskan bahawa dia tidak suka melakukan sesuatu seperti melepaskan batuk di tangga dan mahu ia dilakukan secara serius dengan skala besar.
Uuuu macam best je!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Yoo Jaesuk, Kim Jongkook & Ji Sukjin Dedah Mahu Buat Program Baru Bersama Semua Ahli ‘Running Man’


Pasti ramai ternanti-nanti drama dan pelakon paling trending untuk minggu ketiga November kan?
Penantian kini berakhir apabila Good Data Corporation meriliskan kedudukan buat ranking berkenaan.

Senarai penuh drama popular:
1. JTBC “Reborn Rich”
2. tvN “The Queen’s Umbrella”
3. SBS “Cheer Up”
4. tvN “Behind Every Star”
5. SBS “The First Responders”
6. tvN “Alchemy Of Souls 2″
7. KBS2 “Three Bold Siblings”
8. KBS2 “Curtain Call”
9. KBS2 “Vengeance of the Bride”
10. ENA “Summer Strike”

Senarai pelakon popular:

1. Song Joong-ki (“Reborn Rich”)
2. Kim Hye-soo (“Under The Queen’s Umbrella”)
3. Han Ji-hyun (“Cheer Up”)
4. Bae In-hyuk (“Cheer Up”)
5. Moon Sang-min (“Under The Queen’s Umbrella”)
6. Bae In Hyuk (“Under The Queen’s Umbrella”)
7. Kim Hyun-jin (“Cheer Up”)
8. Lee Sung-min (“Reborn Rich”)
9. Kim Hae Sook (“Under The Queen’s Umbrella”)
10. Oh Ye-ju (“Under The Queen’s Umbrella”)

Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERGood Data Corporation

Song Joongki Pelakon Popular, ‘Reborn Rich’ Dinobat Drama Paling Trending Kini


Setiap hari, pasti ada cerita baik mengenai drama “Extraordinary Attorney Woo”!

ARTIKEL BERKAITAN
"Saya Berhati-Hati.." - Park Eunbin Ulas Watak Peguam Autisme Dalam 'Extraordinary Attorney Woo'

Ia membawa kisah Woo Young-woo (Park Eun-bin), seorang peguam dalam spektrum autisme yang bekerja keras di sebuah firma guaman besar bagi menyelesaikan pelbagai kes dan cabaran.
Baru memasuki 4 episod, siri berkenaan berjaya mencatat rating berlipat kali ganda daripada catatan semasa episod awalnya iaitu 0.9%. Menurut Nielsen Korea, episod terbaru ini berjaya meraih rating sebanyak 5.2%.

Dengan catatan terbaru ini, “Extraordinary Attorney Woo” bukan sahaja memecahkan rekod peribadi malah turut melakar sejarah di ENA sebagai drama/program dengan rating tertinggi setakat ini di saluran berkenaan.

Menurut komen penonton, drama ini berjaya mencuri hati mereka kerana ketulusan Woo Youn-woo bagi membantu menyelesaikan kes di mahkamah selain memaparkan realiti dihadapi oleh individu dalam spektrum autisme.
Serius best!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

‘Extraordinary Attorney Woo’ Catat Rating Tertinggi Dalam Sejarah Bagi Saluran ENA


Semua mesti sudah rindu dengan drama “When The Camellia Blooms” kan? Meskipun dah tutup tirainya pada minggu lepas tapi nampaknya penangan drama itu masih terasa sampai ke hari ini. Drama ini boleh dikatakan sangat hebat kerana ia berjaya memecahkan rekod dengan rating tertinggi (23.8%) untuk drama mini siri bagi tahun 2019! Wow!
Sebenarnya, kalau anda nak tahu, teraju utama “When The Camellia Blooms” iaitu Gong Hyojin yang membawa watak Dongbaek mendedahkan bahawa dia telah menolak watak ini pada mulanya.

“Semasa saya menerima tawaran watak ini, saya sedang menyiapkan diri untuk merakamkan filem “The Most Ordinary Romance”. Itu adalah betul-betul selepas tamat penggambaran untuk filem “Hit-and-Run Squad”, jadi mengikut peruntukan masa, ia adalah sedikit sukar bagi saya.”

Gong Hyojin juga turut mendedahkan bahawa “When The Camellia Blooms” sepatutnya ditayangkan pada awal tahun ini dan dia menyatakan, “Saya dengar sekiranya saya bersetuju untuk menerima watak itu, penggambaran akan ditangguhkan selama beberapa bulan, sebab itu saya menolak.”
Tambahnya lagi,“Saya membaca skrip drama tersebut sehingga episod ke-4 dan ia adalah sangat menyeronokkan. Saya terus menghubungi penulis Im Sangsoon dan bertanya ‘Saya minta maaf kerana tidak dapat menerima watak ini, tetapi sekiranya awak sudah ada skrip untuk episod ke-5, bolehkah saya melihatnya?’ Itu adalah kali pertama saya bertanyakan soalan sedemikian untuk mana-mana projek.”

Semasa perbualan tersebut, penulis skrip itu berterusan cuba meyakinkan Gong Hyojin supaya menerima tawaran itu walaupun dia sebenarnya merupakan seorang yang tidak mesra dan jarang melontarkan pendapatnya. Kedua-dua Im Sangsoon dan pengarah Cha Younghoon mengatakan bahawa mereka membayangkan Gong Hyojin semasa menulis drama ini. Pelakon wanita itu turut berseloroh, “Saya pasti menyesal sekiranya saya tidak berlakon dalam drama ini.”

Gong Hyojin berterusan memuji drama ini dan menjelaskan.“Saya sangat sukakan skripnya daripada mula lagi. Saya baru baca skrip episod pertama pun, saya sudah menyukainya. Saya terus membaca episod kelima, keenam dan ketujuh dan merasakan ‘Ini adalah sangat baik’. Skripnya kian menyeronokkan dan tiada satu babak pun yang tidak diperlukan. Kami asyik berkata,’Rabu sudah cukup baik, tetapi hari esok akan jadi lebih baik lagi.'”
Nasib baiklah Gong Hyojin terima juga watak Dongbaek ini, kalau tidak mesti dia menyesal. Bayangkan rating drama ini berjaya mencecah sehingga lebih daripada 20% sedangkan drama lain menggigil teruk nak dapat lebih daripada 10%!
Sumber: Soompi

Gong Hyojin Dedah Pernah Tolak Skrip ‘When The Camellia Blooms’ Sebelum Bersetuju Membintanginya!


Setelah hampir sebulan berehat dari aktiviti promosi LE SSERAFIM, Kim Ga-ram nampaknya akan kembali aktif sebagai ahli kumpulan itu.

ARTIKEL BERKAITAN
Perjelas Isu Buli, Agensi Umum Kim Garam Bakal Berehat Seketika Dari Promosi LE SSERAFIM

Bagi yang belum tahu, Kim Ga-ram dari kumpulan LE SSERAFIM telah terlibat dengan isu buli beberapa bulan lepas. Selepas banyak dakwaan yang dibuat terhadapnya, agensi telah mengumumkan bahawa idola itu akan berehat seketika dari aktiviti promosi kumpulan.
Namun baru-baru ini, Kim Ga-ram dilihat tidak dikecualikan dalam penggambaran LE SSERAFIM untuk majalah dan promosi di Jepun, yang membuatkan ramai netizen Korea marah, memandangkan masih belum ada penyelesaian yang telus berkaitan isu buli ini.

Antara reaksi netizen:

Mengapa HYBE benar-benar melindunginya, saya tak faham.

Terdapat begitu banyak bukti bahawa dia seorang pembuli sekolah yang telah dibebaskan.

HYBE benar-benar membuat keputusan yang buruk. Adakah mereka fikir netizen Korea akan melupakan perkara ini dan menyokong kumpulan itu?
Ramai yang berpendapat bahawa agensi itu tidak sepatutnya memasukkan Kim Ga-ram dalam gambar majalah itu, walaupun penggambaran dilakukan sebelum tempoh rehatnya.
Netizen nampaknya kurang ‘senang’ dengan berita bahawa Kim Ga-ram akan membuat kemunculan semula di Jepun, kerana akan ada kebarangkalian HYBE dan Source Music sedang mempersiapkan artis itu untuk muncul kembali di Korea juga.
Hmm..apa pendapat korang?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Kyunghyang

Isu Buli Belum Selesai, Penglibatan Kim Garam Bagi Promosi LE SSERAFIM Di Jepun Buat Netizen Marah


Pasti ramai penonton sudah teruja untuk nantikan “Squid Game” musim kedua, kan?

ARTIKEL BERKAITAN
Akhirnya! Netflix Umum 'Squid Game' Akan Kembali Dengan Musim Kedua

Baru-baru ini, Lee Jung-jae telah muncul dalam video ‘Lee Dong-jin’s Piarchia’. Semasa sedang berborak, pelakon itu memberi kemas kini mengenai proses pengeluaran “Squid Game” musim kedua. Dia mendedahkan bahawa permainan yang akan dimain dalam musim kedua siri ini telah pun dirancang,
Saya tidak bertanya kepada pengarah Hwang Dong-hyuk tentang apa-apa kerana saya mahu merasakan sendiri senario itu apabila saya menerima skrip. Tapi dia dah bagi ‘spoiler’ setiap kali temu bual. Permainan yang akan ditayangkan dalam Musim 2 semuanya telah dirancang.
Kongsinya lagi,

Lee Byung-hun sunbaenim dan Gong Yoo akan muncul. Selepas menamatkan tetapan untuk watak dan permainan, penggambaran mungkin berlangsung pada 2023 dan akan berjalan selama kira-kira 10 bulan. Saya rasa penonton boleh menontonnya pada 2024.

Untuk pengetahuan, “Squid Game” adalah drama fantasi gelap mengenai sebuah permainan survival misteri dengan tawaran ganjaran sebanyak 45.6 bilion won (RM163.5 juta) yang dibintangi oleh pelakon popular seperti Lee Jung-jae, Park Hae-soo, Heo Sung-tae, Wi Ha-joon dan Jung Ho-yeon dalam musim pertama.

Dah tak sabar ni nak tonton plot musim kedua “Squid Game”!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

“Penggambaran Akan Mula Pada 2023..” – Lee Jungjae Kongsi ‘Spoiler’ Untuk ‘Squid Game’ Musim Ke-2


Dengar cerita ramai yang masih tak boleh ‘move on’ daripada drama dunia selari “The King: Eternal Monarch”? Sampaikan ada yang ulang tayang banyak kali meskipun ia dah lama melabuhkan tirainya. Tambahan pula, ini adalah drama pertama Lee Min-ho selepas lelaki itu pulang daripada latihan ketenteraan, menjadikan ia lebih bermakna kepada para peminatnya.
Bagi yang tidak tahu, drama ini mengisahkan tentang dua dunia selari di mana Korea dengan Perlembagaan Diraja dan Korea zaman sekarang. Raja Lee Gon berusaha melawan anasir jahat dan cuba untuk menutup gerbang di antara dua dunia tersebut manakala detektif Jung Tae-eul bekerja keras untuk menyelamatkan nyawa orang ramai.

Pertemuan di antara dua watak penting ini yang mempunyai kaitan berselirat nyata membuatkan hati penonton tak keruan sepanjang menontonnya. Satu demi satu halangan terpaksa dilalui dalam dua dunia tersebut bagi memastikan mereka bersama pada akhirnya.

Punyalah hebat impak “The King: Eternal Monarch” di Malaysia ini sampaikan ia masih berada dalam ranking Top 10 teratas bagi program yang popular pada hari tersebut. Lebih mengejutkan kerana drama lakonan Lee Min-ho dan Kim Go-eun ini sudah pun duduk selesa dalam senarai tersebut selama sebulan lamanya.

Meskipun berada pada tangga ke-10 jikalau mengambil kira kedudukan filem, program, dan drama tetapi bagi kategori drama sahaja, naskhah ini duduk selesa di antara tangga ke-3 dan ke-4 kebelakangan ini.

Nampaknya “The King: Eternal Monarch” terus kekal popular dalam kalangan peminat K-Drama di Malaysia. Mungkin juga ramai yang terpersona melihat gandingan Lee Min-ho dan Kim Go-eun dan teruja dengan plot dunia selari yang jarang diteroka dalam naskhah lain.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Sudah Sebulan Tamat, ‘The King: Eternal Monarch’ Kekal Dalam Ranking Top 10 Netflix Di Malaysia


Korang hujung tahun ni ada perancangan menarik nak buat? Tak ada? Kalau tak ada tak perlu risau, sebab Viu nak menemani korang dengan ‘Semuanya Rancak’. Haa.. Apa tu?
Istimewa hujung tahun ini, Viu nak merancakkan hari-hari korang dengan memberikan peluang untuk menonton drama, filem, anime dan macam-macam lagi rancangan kegemaran korang secara PERCUMA tau! Wow, bestnya!

Lagi rancak, korang boleh binge watch drama Korea dan lokal yang baru atau throwback drama-drama yang evergreen serta rancangan kegeraman korang sepanjang kempen Semuanya Rancak. Serius lah?
Ya, Oh! Media tak main-main, korang boleh tengok macam-macam drama dan banyak lagi secara PERCUMA. Tapi, korang tau tak nak tengok drama apa? Haa, ini kami nak share 5 drama yang menarik korang wajib tonton.

 Ganjil

Drama ini mengisahkan tentang pertemuan antara dua insan dengan cara yang sangat pelik iaitu melalui mimpi. Amry, seorang jurutera IT introspektif berkawan dengan Nabila, artis sosial media dalam mimpi diorang.
Bila mimpi berhubung, diorang sangkakan ianya hanyalah imaginasi sehinggalah diorang menemui petunjuk yang membuatkan diorang sedar mengenai dunia realiti masing-masing.

Agak-agak apa petunjuk yang Amry dengan Nabila ni dapat eh sampai diorang boleh kenal lebih mendalam? Kalau nak tau, jom lah tengok drama penuh dekat Viu.

 Chimera

Sebuah ledakan ditemukan berlaku lebih kurang sama dengan peristiwa Chimera, peristiwa ledakan dan serangkaian pembunuh yang terjadi pada tahun 1984.
Menerusi drama ini, Chae Jae Hyun(Park Hae Soo) yang merupakan seorang detektif dari Bahagian Siasatan Jenayah Besar bekerjasama dengan Doktor Lee Joong Yeob(Lee Hee Joon) dan profiler penjenayah Eugene Hathaway(Claudia Kim) untuk menyelesaikan misteri ini dan menghubungkan kedua kes yang berlaku pada 1984 dan sekarang.
Adakah kes ledakan yang terjadi tu sama ke dengan ke sebelum ni? Haa, kalau korang nak tau apa yang terjadi semasa siasatan diorang, korang wajib tengok sampai habis di Viu.

 Lover Of The Red Sky

Dalam percintaan ini, kita kenalah saling melengkapi antara satu sama lain. Macam tu juga dengan kisah Hong Chun Gi(Kim Yoo Jung) dan Ha Ram(Ahn Hyo Seop) yang mana kedua-dua ini dilahirkan dalam nasib yang berbeza tapi diorang saling melengkapi.
Hong Chun Gi adalah seorang pelukis berbakat luar biasa, dilahirkan buta disebabkan sumpahan tapi akhirnya mendapat penglihatan semula. Dia kemudiannya diterima masuk ke sekolah seni yang berprestij.
Berbeza dengan Ha Ram, dia adalah seorang ahli nujum yang pada awalnya dilahirkan sempurna tapi akhirnya penglihatan Ha Ram hilang akibat kemalangan semasa zaman kanak-kanak.
Kalau nak tau pengakhiran kisah cinta diorang ni, kenalah tonton dari awal sampai habis di Viu.

 Doom At Your Service

Setiap orang mesti ada fasa naik dan turun dalam kehidupan, begitu juga Tak Dong Kyung(Park Bo Young) seorang editor webcomic yang didiagnos menghidap tumor otak terminal.
Lebih malang, boyfriend dia pula buat hal. Tak Dong Kyung yang merasakan hidup dia tak adil menjerit pada langit supaya dunia ni hancur.
Myul Mang (Seo in Guk) entiti perantara tuhan dan manusia, terdengar jeritan tu dan datang kepadanya untuk menunaikan permintaan Dong Kyung.
Apakah dunia akan benar-benar berakhir seperti hajat Dong Kyung dan kenapa Myul Mang ni berminta sangat dengan Dong Kyung?

 Black Season 2

Drama lakonan Kamal Adli dan Siti Saleha ini berkisarkan tentang seorang bunian yang sedang mencari pasangannya di dunia realiti.
Disebabkan benda ni telah melanggar hukum alam, Black terpaksa merasuk ke dalam badan Malik(Kamal Adli) dan menggunakan identitinya untuk mencari pasangan yang telah lama terpisah.
Dalam pencariannya, Black ditemukan pula dengan Sofia(Siti Saleha) yang berkemampuan untuk melihat kematian seseorang. Bermula pada saat itulah, Black merasakan dia telah mula jatuh cinta dengan Sofia.
Tapi, sedang elok diorang bercinta ni kan, korang rasa Black dapat cari tak pasangan dia yang dah lama terpisah tu? Haa, kalau nak tahu, jom lah tengok sampai habis di Viu.
Kalau korang dah tengok semua drama di atas ni sampai habis, ni kami senaraikan lagi 10 drama yang wajib korang tonton yang guarantee menghiburkan hujung tahun korang!

Flower Of Evil
The Devil Judge
True Beauty
The House Detox
The Goodness or Revenge
Sell Your Haunted House
Sweet Sin
Penthouse 3
Irresistible
Mr Queen

Jom Layan Drama Tanpa Had Secara Percuma Selama Seminggu Bersama Viu
Haa, korang okay tak tu? Mesti korang tak sabar nak tengok semua drama ini dan banyak lagi secara percuma kan? Tunggu apa lagi, cepat-cepatlah download Viu sekarang di Google Play dan App Store.
Klik link https://semuanyarancak.onelink.me/a80s/1a082134 untuk Semuanya Rancak dan PERCUMA! Tertakluk pada terma dan syarat.

‘Semuanya Rancak’ Boleh Tengok Drama Secara Percuma Di Viu?Daebak!


Makin antarabangsa nampaknya Park Seo-jun!
Dalam ketenangan pagi ini, terdapat perkhabaran mengatakan bahawa pelakon lelaki itu akan menyertai siri ‘Marvel Cinematic Universe’ terbaru.

Menurut sumber, Park Seo-joon akan membintangi “The Marvels”, sekuel kepada “Captain Marvel”. Khabarnya, dia akan terbang ke Amerika Syarikat untuk menyertai penggambaran filem tersebut pada separuh kedua tahun ini, selepas menghabiskan penggambaran filem “Concrete Utopia” yang sedang dikerjakannya kini.
Selepas laporan ini tular, agensi Park Seo-joon memberikan kenyataan rasmi mereka,

No komen.

Untuk pengetahuan anda, antara pelakon Hollywood yang sudah disahkan bakal menyertai filem tersebut ialah Brie Larson, Teyonah Parris, Iman Vellani dan ianya akan diarahkan oleh Nia DaCosta.

Jika khabar angin ini benar-benar berlaku, Park Seo-joon akan menjadi pelakon Korea kedua menyertai filem ‘Marvel’ selepas Ma Dong-seok melakukan kemunculan dalam “Eternals”.
Menurut laporan, “The Marvels” akan dirliskan pada 11 November 2022 di Amerika Syarikat.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Park Seojoon Dilapor Bakal Sertai Filem ‘The Marvels’ Bersama Brie Larson?


Walaupun rating yang diraih oleh drama “It’s Okay To Not Be Okay” yang hanya berada dalam lingkungan 5% membuatkan ianya kelihatan biasa sahaja namun naskhah ini sudah mencipta pelbagai rekod hebat yang lain.
Menurut indeks pengiraan impak sesuatu program TV (CPI) yang dibangunkan oleh CJ E&M dan Nielsen Korea, “It’s Okay To Not Be Okay” berjaya menduduki tempat pertama hasil data yang diambil daripada 13 – 19 Julai. Kalau anda nak tahu, drama lakonan Kim Soo-hyun dan Seo Ye-ji ini kekal No 1 selama 4 minggu berturut-turut sejak awal tayangannya lagi.

Tak cukup dengan itu, Good Data Corporation mengumumkan bahawa “It’s Okay To Not Be Okay” telah duduk selesa di tangga pertama bagi kategori drama selama 6 minggu lamanya. Bahkan pelakon Kim Soo-hyun, Seo Ye-ji dan Oh Jung-se berada di tempat pertama, kedua dan ketiga bagi ranking kategori pelakon. Hal ini membawa maksud bahawa kedua-dua kandungan drama dan juga populariti pelakon berjaya dibolot oleh drama psikologi ini.

Bukan beshe-beshe tahu drama ini, kerana kesemua sedutan video berkaitan dengannya juga menerima respons hangat daripada penonton. Berdasarkan Smart Media Rep (SMR), klip “It’s Okay To Not Be Okay” daripada 20 – 26 Julai telah mencecah 69 juta tontonan. Dengan lebih 7.22 juta tontonan secara mingguan di YouTube sahaja, menjadikan naskhah ini sebagai kandungan di tempat pertama bagi kesemua saluran dan juga media sosial.
Bagi episod 1 sehingga 12, drama ini berjaya merebut tangga pertama bagi target penonton tvN iaitu daripada umur 20 sehingga 49 tahun. Bermakna drama ini mencapai jangkaan golongan muda dan plotnya sesuai dengan pilihan mereka.

Populariti “It’s Okay To Not Be Okay” bukan sahaja dapat dirasakan dalam arena domestik malahan ia juga menerima galakan yang memberangsangkan daripada pelanggan laman penstriman Netflix. Bukan itu sahaja, drama ini juga telah menerima rating 9.2 daripada 10 markah di laman IMDB.

Dengan pencapaian yang hebat ini, pihak produksi “It’s Okay To Not Be Okay” mengucapkan ribuan terima kasih kepada penonton kerana melimpahkan drama ini dengan kasih sayang dan perhatian. Hanya tinggal 4 episod sahaja lagi, mereka menjanjikan kisah yang lebih mengujakan dan meminta semua terus menonton sehingga ke penghujungnya.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERSports Donga

Rating Biasa Tapi Populariti Dahsyat, ‘It’s Okay To Not Be Okay’ Cipta Banyak Rekod Di Pelbagai Medium


Watak Lee Yoo-mi dalam “All Of Us Are Dead” memang memberi impak yang hebat kan?

ARTIKEL BERKAITAN
"Saya Sangat Beruntung" - Bintangi 2 Drama Hit Netflix Secara Berterusan, Lee Yoomi Beri Respon

Terbaru, semasa temu bual bersama Hankook Ilbo, Lee Yoo-mi mengulas soal wataknya yang jahat dalam “All of Us Are Dead”. Wataknya sebagai Na-yeon terbukti telah berjaya menimbulkan kemarahan penonton di seluruh dunia, melalui peranannya sebagai seorang yang mementingkan diri dan elitis. Menurutnya,
Sejujurnya saya berfikir sendiri semasa berlakon, bahawa Na-yeon dan saya sangat berbeza. Namun, saya seronok memikirkan idea yang berbeza untuk watak itu semasa penggambaran.
Malangnya, satu kelemahan memainkan watak penjahat ialah komen kebencian yang tidak dapat dielakkan selepas pelakon memainkan peranan itu. Bagaimanapun, Lee Yoo-mi berkongsi bahawa dia tidak kecewa dengan komen sedemikian malah, dia sebenarnya suka membacanya.

Saya jenis yang, jika saya ingin tahu, saya akan membaca semua respon dalam satu masa. Saya tidak terluka dengan melihat komen kebencian. Saya juga berasa gembira apabila saya dibenci. Kerana saya fikir mendapat kebencian bermakna saya melakukan kerja yang baik dalam lakonan dan berjaya menggambarkan emosi watak saya.

Tambahnya,

Mungkin kedengaran jahat bahawa saya berasa gembira, tetapi ada kegembiraan tertentu dalam perasaan saya, seperti saya boleh melihat kembali lakonan saya sendiri dan mencari ketenangan.
Benci watak je tau, jangan benci Lee Yoo-mi pulak.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankook Ilbo

“Saya Gembira Kerana Dibenci” – Lee Yoomi Ulas Soal Komen Jahat Dek Watak Dalam ‘All Of Us Are Dead’


Merupakan antara siri Netflix yang dinantikan ramai, akhirnya “Narco-Saints” menemui penonton kelmarin.
Sinopsis
Drama bersiri ini mengisahkan mengenai seorang ‘raja’ dadah yang beroperasi di Amerika Syarikat namun, aktivitinya mula menjadi tumpuan Perkhidmatan Perisikan Negara.

Tokan dadah menggila
[Amaran SPOILER]
Kang In-gu (Ha Jung-woo) merupakan seorang yang sentiasa mencari peluang untuk membuat lebih banyak duit dek hidup daif sejak dari kecil. Mendengarkan bisnes hebat di Suriname, sebuah negara di Amerika-Latin, lelaki itu tidak melepaskan peluang ke sana untuk mengubah hidupnya. Bagai bulan jatuh ke riba apabila seorang lelaki Korea yang menjadi paderi terkenal di situ, Jeon Yo-hwan menghulurkan tangan untuk menjayakan projek berkenaan.

Malang tidak berbau, ikan yang dieksport Kang In-gu didapati mempunyai bungkusan dadah di dalamnya dan dia disumbat ke dalam penjara. Tanpa pengetahuan, paderi berkenaan sebenarnya ialah tokan dadah besar di Suriname dan mempunyai pengikut tegar yang mempercayai ‘agama’ dibawanya dek diracuni ganja dan kokain.
Kang In-gu yang berada di dalam penjara cuba mencari jalan keluar sebelum didekati oleh ejen NIS, Choi Chang-ho yang memintanya untuk menjadi orang dalam bagi menumpaskan legasi Jeon Yo-hwan.

Walaupun bermula dengan pengkhianatan, Kang In-gu berjaya meyakinkan Jeon Yo-hwan bahawa dia ingin memulakan kembali bisnes mereka dengan bantuan seorang tokan besar di Brazil iaitu Sangman di mana lelaki itu sebenarnya ialah Choi Chang-ho yang menyamar untuk mengukuhkan lagi penyamaran mereka.

Bagi memastikan Jeon Yo-hwan tumpas, paderi itu perlu menjalankan bisnesnya di tanah Amerika Syarikat memandangkan dia mempunyai ‘kabel’ yang kuat di Suriname iaitu presiden negara itu sendiri. Keadaan mula berantakan apabila Jeon Yo-hwan mendapati bahawa terdapat tali barut di dalam gengnya dan dia mula memerhati setiap pergerakan Kang In-gu, dan orang kanannya yang lain iaitu Byun Ki-tae yang merupakan bekas geng kumpulan China dan Yoo Yeon-seok, seorang yang berasal dari Amerika Syarikat.
Dalam beberapa episod akhir, penonton akan menyaksikan siapakah pembelot yang cuba menjatuhkan Jeon Yo-hwan dan sekiranya paderi itu dapat ditumpaskan.
Jenayah thriller klisé
Seperti yang sering ditonton dalam naskhah jenayah thriller lain, “Narco-Saints” tidak lari daripada ramuan asal iaitu dadah, jenayah, pergaduhan berdarah, pengkhianat, ejen penyiasat dan keluarga.

Malah siri 6 episod ini memberikan kesudahan yang biasa-biasa sahaja tanpa perasaan memuncak apabila mencapai klimaks cerita. Malah “Suriname” sepertinya akan lebih menarik sekiranya melewati lebih mendalam ajaran sesat yang diamalkan Jeon Yo-hwan kerana ia sepertinya tergantung tanpa penyelesaian hingga ke sudah.
Hanya yang mampu diberikan pujian ialah lakonan hebat Hwang Jung-min, Ha Jung-woo, Park Hae-soo, Jo Woo-jin, Yoo Yeon-seok dan lain-lain di mana ia merupakan faktor utama mengapa semua perlu menonton hingga ke penghujung siri.
Apa pendapat korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

[REVIEW] Dibarisi Pelakon Hebat Dengan Plot Twist, Tapi ‘Narco-Saints’ Tampil Plot Klisé?


Dah menghampiri pertengahan cerita, “Show Window” menampilkan babak mendebarkan apabila kedua wanita yang baik dahulu mula bermusuh kini.
[Amaran SPOILER]
Dalam episod ke-6, kedua-dua Han Sun-joo (Song Yoon-ah) dan Yoon Mi-ra (Jun So-min) dimasukkan ke hospital selepas terlibat dalam kemalangan. Apabila Shin Myung-seop (Lee Sung-jae) dipanggil sebagai penjaga mereka, lelaki itu hanya menguruskan kepulangan isterinya. Yoon Mi-ra yang menyedari hati lelaki itu mula beralih arah semakin ‘menggila’ apabila anak yang dikandungnya gugur dek insiden itu.

Walaubagaimanapun, wanita itu yang sepertinya ingin membalas dendam hilang secara tiba-tiba daripada kehidupan pasangan Shin Myung-seop dan Han Sun-joo. Namun panas tak sampai ke petang, rupanya Yoon Mi-ra sepertinya mempunyai helah lain apabila dia muncul semula sebagai kekasih Han Jung-won, iaitu adik Han Sun-joo.

Melihatkan plot twist demi plot twist ini, penonton meluahkan rasa teruja dengan apa yang bakal terjadi dalam episod akan datang “Show Window”. Disebabkan oleh keterujaan itu, rating drama berkenaan menunjukkan peningkatan yang konsisten pada saban tayangan. Malah untuk episod terbaru ini, ia mencatatkan rekod peribadi terbaik iaitu 6.045%.
Untuk pengetahuan, “Show Window” ialah drama melodrama misteri mengenai seorang wanita yang menyokong seorang wanita lain tanpa mengetahui bahawa dia ialah perempuan simpanan suaminya.

Tak senang duduk kan tengok drama ini?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Report

Plot Twist Demi Plot Twist, Rating ‘Show Window’ Terus Menaik


Ramai yang menantikan drama comeback So Ji-sub kan?
Sinopsis
Drama ini membawa kisah seorang pakar bedah genius yang menjadi peguam penyelewengan perubatan selepas kehilangan semuanya dek pembedahan yang dipalsukan serta seorang pendakwa raya Jabatan Jenayah Perubatan yang kehilangan keluarga dan orang tersayang dalam pembedahan itu. Bersama-sama, mereka menghukum sesiapa yang mempercayai bahawa nyawa seseorang dinilai menerusi harta dan kuasa, selain memujuk keluarga mangsa yang tidak bernasib baik.

Dari doktor ke peguam
[Amaran SPOILER]
Seorang doktor yang hebat dan disegani ramai, hidup Han Yi-han (So Ji-sub) berubah 100% apabila dijadikan ‘kambing hitam’ satu kesilapan perubatan hingga membawa maut di mana ia bukanlah kesalahannya. Lebih menyayat hati apabila pesakit yang meninggal dunia itu ialah adik kekasihnya, Geum Seok-young (Im Soo-hyang).

Ditikam belakang oleh rakan sekerja lain, Han Yi-han terpaksa mengakui kesalahan tersebut dan melepaskan kekasihnya apabila diugut oleh Pengerusi Gu agar menutup mulut mengenai pembedahan rahsia untuk pemindahan jantung melibatkan seorang VIP.
5 tahun berlalu, Han Yi-han kembali sebagai seorang peguam dan bertemu semula dengan Geum Seok-young yang bencikan doktor melakukan kesilapan perubatan dalam satu kes yang sama. Apakah yang akan terjadi dan apa yang berlaku sepanjang 5 tahun kehilangan Han Yi-han? Nantikan.

Rating baik
Untuk episod awal ini, “Doctor Lawyer” berjaya menawan hati penonton dek plotnya yang memukau. Malah ia mencatatkan rating yang baik iaitu 5.2% untuk episod pertama sebelum menurun ke 4.2% dalam episod seterusnya.
Ada yang dah tengok ke? Kalau belum, tonton “Doctor Lawyer” di Disney+ sekarang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Bekas Doktor Jadi Peguam Bagi Balas Dendam, Episod Awal ‘Doctor Lawyer’ Catat Rating Baik


Siapa sangka, Lee Do-hyun sebenarnya mempunyai kerisauan untuk adegan cintanya bersama watak Song Hye-kyo dalam “The Glory”.

ARTIKEL BERKAITAN
"Emosi Dia.." - Lee Dohyun Akui Banyak Belajar Dari Song Hyekyo Dalam 'The Glory'

Baru-baru ini, Lee Do-hyun telah terlibat dengan temu bual bersama majalah Esquire, di mana dia berkongsi cerita di sebalik tabir pembikinan “The Glory”. Khususnya, Lee Do-hyun ada mendedahkan bahawa dia amat mengambil berat tentang babak hubungan cinta wataknya dengan Song Hye-kyo dalam drama berkenaan.
Jelasnya,

Saya amat mengambil berat tentang Song Hye-kyo dan adegan romantik. Saya masih dalam lingkungan umur 20-an tetapi saya terpaksa berlakon seperti seseorang dalam umur 30-an. Jadi, saya fikir bagaimana saya boleh mengelak dari kelihatan terlalu muda dan bagaimana saya boleh mendekati watak Song Hye-kyo dengan hati yang murni.
Kemudian, Lee Do-hyun turut mengaku,
Saya sering bertanya kepada pengarah ‘Adakah saya terlalu berlebihan?’ dan ‘Adakah saya terlalu seperti budak-budak?’, setiap kali selesai penggambaran setiap adegan.

Selain itu, mengenai kepuasan dengan lakonannya dalam “The Glory”, Lee Do-hyun menjelaskan,
Saya tidak menyesal dengan lakonan saya. Semasa penggambaran, saya sentiasa memikirkan idea untuk babak lain. Saya menerima banyak komen dari rakan-rakan saya yang banyak membantu saya.
Dalam pada itu, Lee Do-hyun akan menemui penonton menerusi drama “The Good Bad Mother” pada 26 April ini di Netflix.
Sibuk tau Lee Do-hyun sekarang!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Chosun

“Adakah Saya Macam Budak?” – Lee Dohyun Akui Risau Rakam Babak Romantik Dengan Song Hyekyo


Walaupun sudah memasuki episod ke-12, masih banyak lagi misteri yang menyelubungi beberapa plot dalam drama “The King: Eternal Monarch”. Salah satu persoalan yang asyik bermain dalam benak penonton ialah penyelamat misteri yang memegang kad pengenalan polis milik Jung Tae-eul (Kim Go-eun) semasa membantu Lee Gon (Jeong Hyun-jun) daripada dibunuh oleh Lee Rim (Lee Jung-jin).
Kini menghampiri penamat, peminat drama fantasi ini cuba membina teori sendiri bagi merungkai misteri penyelamat tersebut. Rasanya semua yakin bahawa individu itu bukannya Jung Tae-eul seperti yang disangka pada awalnya, memandangkan sosok tubuhnya yang tegap seperti lelaki.

Tiga watak yang mungkin merupakan penyelamat Lee Gon kecil
1. Lee Gon dewasa
Tebakan bahawa penyelamat Lee Gon kecil sebenarnya adalah Lee Gon dewasa dikuatkan lagi dengan kuasa cermin tersebut. Pun begitu, sangkaan ini mendapat bantahan ramai selepas mereka melihat babak menembak lelaki itu. Daripada situ, Lee Gon tidak mempunyai kemahiran yang hebat dalam aktiviti tersebut lantas mematahkan teori ini.

2. Kang Shin-jae
Dek kehebatan Kang Shin-jae dalam aktiviti menembak, ramai yang mula menduga bahawa lelaki inilah sebenarnya penyelamat Lee Gon kecil. Tambahan pula, Jung Tae-eul ada menyebut bahawa detektif itu adalah salah seorang daripada teman rapatnya yang sering membantunya ketika mengalami kesulitan.
Teori ini nampak semakin kukuh apabila Kang Shin-jae dikhabarkan berasal daripada Kerajaan Corea. Namun, penonton ternyata keliru apabila Lee Gon memanjatkan rasa syukur kerana mengatakan bahawa lelaki itu bukanlah penyelamatnya.

3. Jo Young
Kerana terkenal dengan kejituannya dalam melindungi Lee Gon dan juga nama panggilannya iaitu ‘pedang abadi’, penonton menebak bahawa Jo Young merupakan individu misteri itu. Kalau anda perasan, semasa insiden menyelamat itu, dapat didengari suara daripada walkie talkie dan sepertinya penyelamat itu adalah kakitangan kerajaan.
Babak lain yang mengukuhkan lagi teori ini ialah apabila Jung Tae-eul meminjam pistol kepunyaan Jo Young dan sepertinya memberikan klu kepada penonton. Bahkan tiada langsung kejadian yang boleh menidakkan dakwaan bahawa pengawal Lee Gon ini sebagai individu misteri tersebut.

Tapi ini semua hanyalah jangkaan yang diperhalusi oleh peminat tegar “The King: Eternal Monarch” dan tidak dapat dipastikan kesahihannya. Tambahan pula, penulis Kim Eun-sook terkenal dengan plot twist, jadi mungkin penyelamat itu adalah seorang yang kita tak jangka pun.
Tayangan 29 Mei (Episod 13) ditangguhkan
SBS mengumumkan bahawa episod ke-18 drama ini telah ditangguhkan bagi memberi ruang kepada filem thriller Amerika “Contagion” untuk mengisi slot tayangan tersebut. Hal ini bagi memberikan gambaran mengenai serangan wabak berbahaya kepada rakyat Korea menerusi naskhah tersebut.

Episod baru “The King: Eternal Monarch” bakal ditayangkan pada 30 Mei ini. Jadi jangan lupa untuk saksikannya menerusi Netflix dan SBS!

Episod ‘The King: Eternal Monarch’ Tiada 29 Mei Ini, Penonton Dedah Teori Gerangan Penyelamat Lee Gon Semasa Kecil


Laman penstriman Netflix juga merupakan satu medium yang popular di Korea! Bahkan senarai Top 10 rancangan kegemaran ramai pada saban hari tetap dipenuhi banyak K-Drama walaupun mereka turut boleh menonton drama antarabangsa lain.
Mesti anda berasa ingin tahu K-Drama apa yang tengah ‘hot’ di sana sekarang ini kan? Nah senarai penuh Top 10 program Netflix popular di Korea kini!

It’s Okay To Not Be Okay (Tangga Pertama)

Kisah romantik dengan elemen psikologi berat ini menceritakan nasib seorang lelaki iaitu Moon Gang-tae (Kim Soo-hyun) yang tidak mampu mencintai sesiapa kerana bebanan hidup. Namun pengenalan dengan Go Mun-yeong (Seo Ye-ji), seorang penulis buku cerita kanak-kanak yang mempunyai masalah anti-sosial merubah segalanya.

Hospital Playlist (Tangga ke-5)

Menceritakan kisah lima sekawan dalam usia lingkungan 40-an yang belajar di sekolah perubatan yang sama pada tahun 1999 sebelum bertugas di sebuah hospital yang sama tetapi berbeza kepakaran. Ikuti kehidupan seharian doktor dan pesakit di institusi kesihatan tersebut yang lain daripada apa yang dijangkakan.

The World Of The Married (Tangga ke-6)

Membawa kisah seorang doktor keluarga Ji Sun-woo (Kim Hee-ae) yang dicurangi oleh suami sendiri dengan perempuan muda, kehidupan sempurnanya musnah. Bukan itu sahaja, dia turut dikhianati oleh teman rapat dan anak sendiri yang lebih berpihak kepada suaminya.
Was It Love? (Tangga ke-7)

Drama komedi romantik ini menceritakan kisah No Ae-jung (Song Ji-hyo), seorang produser filem dan ibu tunggal yang sudah hidup berseorangan selama 14 tahun lamanya. Walaupun dah tolak ketepi soal pasangan, dia tiba-tiba diheret masuk dalam lembaran kisah cinta yang baru apabila 4 lelaki hadir dalam hidupnya dalam masa yang sama.
My Mister (Tangga ke-9)

Drama ini membawa kisah 3 adik-beradik lelaki yang terbeban dengan masalah mereka sendiri dan juga seorang wanita yang turut mengharungi kisah hidup yang sukar. Bersama-sama, mereka belajar cara untuk berasa bahagia selain bersyukur dengan apa yang dimiliki mereka.
Fuhhh! Boleh tahan sama taste warga Korea dengan antarabangsa sebabnya kebanyakan drama yang tersenarai ini juga merupakan pemilihan peminat K-Drama di serata dunia.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Drama 2 Tahun Lepas Pun Tersenarai, 5 K-Drama Pilihan Warga Korea Di Netflix Kini